
QUINTILIANI  DE  ACCENTU  ET  DE 

QUAM 

IN 

RITE  CAPESSENDOS 
UNA  CUM  THESIBUS  A SE  PROPOSITIS 
DIE  XVI  M.  Jimn  A.  MDCCCLXXVn  HORA  XH 
PUBLICE  DEFENDET 

FRIDERICUS  BOETTNER 

PALAEOMARCHICUS 


ADVERSARIORUM  PARTES  SUSCIPIENT: 
M.  PENNIGSDORF  cand.  phil. 

W.  WEISE  CAND.  msT. 


HALIS  SAXONUM 


Armo  superiore  amplissimus  philosophorum  ordo  hanc 
quaestionem  pliilologicam  promulgaverat  et  civibus  commen- 
daverat: 

Quintiliani  de  arte  grammatica  praecepta  componantur 
et  explicentur. 

In  certamen  litterarium  descendens  hanc  commentationem  ita 
perfeci,  ut  primum  quaererem  de  litteris  et  syllabis,  deinde  de 
partibus  orationis,  denique  de  syntaxi  hanc  viam  rationemque 
secutus,  ut,  cum  amplissima  esset  materia,  ea  quae  ad  litteras 
syllabasque  et  partes  orationis,  in  quibus  Quintilianus  vel  maxime 
versatur,  pertinent,  accuratius  tractarem;  deinde  ea  praecipue, 
de  quibus  dicatur,  digna  putavi,  quae  in  codicibus  corrupta 
sunt  et  in  quibus  Quintilianus  erravit  aut  a ceteris  grammaticis 
dissentit. 

De  commentatione  mea,  quae  digna  putabatur,  cui  prae- 
mium decerneretur  ordinis  philosophorum  hoc  fuit  iudicium: 
„scriptor  per  omnes  grammaticae  partes  propositam  quaestio- 
nem diligenter  persecutus  est,  in  amplissima  materia  colligenda 
disponenda  diiudicanda  et  laudabilem  rerum  scientiam  et  sanum 
iudicium  probavit,  denique  scribendi  genere  usus  est  apto  et 
emendato.  Quare  etiamsi  quaedam  minus  recte  tractata,  non 
nulla  etiam  quae  a re  aliena  erant  admixta  sunt,  tamen  lauda- 
bilem commentationem  praemio  dignam  esse  ordo  decrevit.^ 
Cum  tota  commentatio  copiosior  mihi  videretur,  nunc  ad 
summos  in  philosophia  honores  impetrandos  partem  eius  typis 
exprimendam  curare  satis  habui:  elegi  autem  ea  quae  Quintilianus 
de  accentu  Latino  et  de  declinatione  nominum  verborumque 
tradidit. 

I. 

De  mensura  syllabarum  et  de  accentibus. 

Vocales  aut  longae  aut  breves  sunt  itemque  syllabae  quo- 
que aut  productae  aut  correptae:  longa  est  duorum  temporum, 
'brevis  unius  (IX,  4,  47).  Sed  syllaba  etiam,  quae  brevem  habet 
vocalem,  longa  fieri  potest  positione  i.  e.  duabus  consonantibus 
sequentibus  (I,  5,  28;  IX,  4,  84  sqq).  Exemplum  quod  Quint. 
affert  est  ^agrestis’:  nam  ‘a’,  inquit,  brevis,  ‘gres’  brevis,  faciet 
tamen  longam  priorem:  dat  igitur  illi  aliquid  ex  suo  tempore. 

Poetae  aliquando  correptam  syllabam  producere,  productam 
corripere  sibi  permittunt,  velut  Vergilius  Aen.  I,  (3  „Italiam  fato 
profugus^^  vocis  ^Italiae’  primam  i producit.  Quod  omnes  poetas 
propter  metrum  facere  nemo  nescit:  apparet  ex  hoc  loco  in  co- 
tidiano sermone  ^Italiam’  i correptam  habuisse  (cf.  Serv.  comm. 
ad  h.  V.). 

Idem  Vergilius  (Aen.  I,  45)  in  ‘unius"  mediam  corripit; 
extra  carmen,  ait  noster,  hoc  non  deprendi  (I,  5,  18).  At  ru- 
sticos quoque  in  peregrinis  nominibus  spatium  vocalium  mutasse, 
apparet  ex  XII,  10,  57,  ubi  rusticus  quidam  commemoratur,  qui 
pro  ‘Amphion’  dicebat  ‘Ampion’. 

In  eloquendo  Quint.  apud  Latinos  iucunditatem  Graecae 
linguae  desiderat  (XII,  10,  35),  cum  non  solum  lingua  Latina 
quia  iucundissimis  ex  Graecis  litteris  careat,  ipsis  sonis  durior 
sit  (XII,  10,  27  sq.),  sed  accentus  quoque  cum  rigore  quodam, 
tum  similitudine  ipsa  minus  suaves  Romani  habeant,  quia  ultima 
syllaba  nec  acuta  unquam  excitetur,  nec  flexa  circumducatur, 
sed  vox  in  gravem  vel  duas  graves  cadat  semper.  „Itaque 
tanto  est  sermo  Graecus“,  inquit  XII,  10,  33,  „Latino  iucundior, 
ut  nostii  poetae,  quotiens  dulce  carmen  esse  voluerunt,  illorum 
id  nominibus  exornent.“  Praeter  hunc  locum  Quint.  de  accen- 
tibus dicit  I,  5‘^^/3i  et  I,  5,  62.  Legis,  quae  de  accentu  exstat, 
observatio  apud  Graecos  Quintiliani  sententia  difficilior  est,  quia 
plures  illis  didXexxoL  sunt,  et  quod  in  alia  vitiosum,  interim  in 

alia  rectum  est;  apud  Latinos  vero  ratio  brevissima,  ad  quam, 
priusquam  accedam,  pauca  praemittenda  sunt. 

Ratio  Latina  paulatim  cum  doctrina  Graecorum  grammati- 
corum mixta  est:  Latini  grammatici  eosdem  accentus  statuunt, 
nisi  quod  pro  nominibus  Graecis  quae  sunt  Jtgoocodia 
jt£QL<jJt(X)[itvti,  ^aQ£ia  utuntur  Latine  versis,  quae  sunt  accentus  acu- 
tus, circumflexus,  gravis,  quamquam  a Latinis  nisi  interdum  a non- 
nullis grammaticis  accentus  non  scribebantur.  Deinde,  quamvis 
diversa  sit  natura  sermonis  Graeci  et  Latini,  Graecorum  de 
accentibus  leges  sequuntur.  Itaque  iam  Quintiliani  aetate  qui- 
dam cum  in  Latinis  tum  in  Graecis  nominibus  ultimam  syllabam 
cum  accentu  efferre  ausi  sunt,  et  inferioris  aetatis  grammatici 
— ut  Quintilianum  nunc  omittam  — de  accentu  circumflexo 
praecipue  pariter  ac  Graeci  praecipiunt,  ut  in  paenultima  tum 
demum  poni  possit,  si  ipsa  naturaliter  producta  et  ultima  brevis 
sit.  Sed  haec  regula  certe  a natura  linguae  Latinae  abliorret, 
cum  alioquin  ultima  syllaba  ad  accentum  constituendum  nihil 
valeat:  itaque  quamquam  e.  g.  ‘tabula’  et  ‘tabulas’  pronuntiamus, 
estne  verisimile  Latinos  ‘Roma’  et  ‘Roma’  distinxisse?  Minime. 
Quod  cum  ita  sit,  primus  Langenus-)  probante  Christio^) 
demonstravit  aliis  argumentis  quae  repetere  supersedeo  additis 
circumflexum  a lingua  Latina  alienum  esse:  unum  eundemque 
accentum  a grammaticis  Latinis,  si  in  longa  syllaba  exstaret, 
‘circumflexum’,  sin  in  brevi  ‘acutum’  appellatum  esse.^)  Contar 

1)  F.  Schoell : De  accentu  Lat.  p.  91  adn.  2.  act.  soc.  phil.  Lips.  VI. 

2)  De  gramm.  Lat.  praec.  quae  ad  acc.  spectant  Bonn  1857; 
Philol.  XXXI  p.  117  sqq. 

3)  Philol.  p.  181  sqq. 

''•)  Nunc  video  Ritschelio  eandem  sententiam  probari  cf.  Mus. 
Rhen.  1876  p.  481  sq.  Abgesehen  von  einigen  ganz  secundaren 
Punkten,  die  noch  dazu  groesstentheils  auf  reine  Fictionen  und  un- 
praktische  Tifteleien  theoretisirender  Grammatiker  zuriickgehen,  sind 
es  ja  nur  die  paar  so  einfachen  wie  kurz  zu  formulirenden  Gesetze, 
welche  das  ganze  Accentuationsgebiet  des  Latein  ausnahmslos  beherr- 
schen:  dass,  ohne  jede  Riicksicht  auf  die  Beschaffenheit  der  Ultima, 
iedes  mehrsylbige  Wort  mit  langer  Paenultima  ein  Paroxytonon, 
jedes  mit  kurzer  Paenultima  ein  Proparoxytonon  ist,  mehrsylbige  Oxy- 
tona  es  aber  iiberhaupt  nicht  giebt. 

*)  ‘ Properispomenon  ’ flige  ich  gar  nicht  hinzu,  weil  diese  ganze 
Unterscheidung  nur  von  den  lateinischen  Grammatikern  ersonnen  ist 
nach  dem  Vorbild  des  Griechischen. 

Contra  hanc  sententiam  viris  doctis  minus  probatam  Corssenus 
imprimis  disputavit,  sed  nuper  denuo  eam  retractavit  et  omnibus 
grammaticorum  locis,  qui  ad  hanc  rem  spectant,  diligentissime 
collectis  defendit  F.  Schoellius.  Is  non  solum  apud  Latinos, 
sed  etiam  apud  Graecos  circumflexum  nihil  fuisse  contendit®) 
nisi  grammaticorum  inventum;  itaque  eius  sententia  e.  g.  in 
(xo^rj,  (iofifia  et  -l  nihil  sunt  nisi  diversae  eiusdem 
accentus  notae.  Profiteor  Schoellium  mihi  persuasisse  de  cir- 
cumflexo Latino  rem  ita  se  habere:  de  Graeco  nunc  non  quaero. 

Sed  ut  ad  Quintilianum  redeam,  contendit  Langenus  eum 
a Graecis  praeceptis  ita  dissensisse,  ut  ultima  sive  longa  sive 
brevi  paenultimam  productam  circumflecteret,  ut  ^Cethegus’  et 
‘Cethegi’,  quia  Quint.  expressis  verbis  non  diceret  se  ‘Cethegi’ 
acuisse  (Cethegi).  Sed  primum  omnes  inferioris  aetatis  gramma- 
tici docent  paenultimam  tum  demum  circumflecti,  si  ultima  bre- 
vis sit.  Deinde  verisimile  non  esse  mihi  videtur  Quintilianum, 
cum  ipsum  circumflexum  agnosceret  in  usu  eius  Graecam  legem 
neglexisse.  Jam  vero  Claussenus ')  demonstrare  studuit  Lange- 
num  ab  ipso  Quintiliano  I,  5,  27  refutari,  ubi  dicit:  „cum  di- 
cam ‘circum  litora’,  ....  tanquam  in  una  voce  una  est  acuta, 
quod  idem  accidit  in  illo:  ‘Troiae  qui  primus  ab  oris’.“  Ex 
hoc  loco  Claussenus  coniecit  ‘oris’  acui  (oris).  Sed  dubitaverunt 
viri  docti,  quam  vocem  Quint.  in  hoc  exemplo  ‘Troiae  qui  pri- 
mus ab  oris’  intellexerit;  dicit  autem  de  iis,  qui  quaedam  vo- 
cabula diverso  modo  pronuntiabant,  ut  discrimen  significationis 
cognosceretur ; quod  his  verbis  reprehendit : „cum  dico  ....  ab 
oris“.  Halmius  putat  ‘qui’  accentum  amittere  atque  cum  ante- 
cedenti ‘Troiae’  coniungendum  esse;  alii  ut  Spaldingius  item 
‘qui’  intellexerunt  sed  cum ‘primus’ coniunxerunt:  ‘qui  primus’; 
alii  denique  ut  iam  Camerarius  ‘ab’  significari  putaverunt,  quod 
cum  ‘oris’  coniunctum  ‘ab  oris’  pronuntiaretur. 

Primum  ‘qui’  neque  cum  ‘Troiae’  neque  cum  ‘primus’  tam 
arte  cohaeret,  ut  tanquam  unum  efficiatur;  deinde  recte  monet 
Corssenus^)  Quintilianum  de  accentu  praepositionum  loqui,  non 
pronominis  relativi:  itaque  ut  antea  ‘circum’  praepositionem, sic  hic 
sine  dubio  ‘ab  ’ Quint. intellexit.  De  significatione  illius  ‘acuta’  nunc 

5)  De  accent.  ling.  Lat.  ®)  ibid.  p.  33  sqq. 

D Annal.  phil.  suppi.  VI  p.  326.  *}  de  pronunt.  II 2 862  adn. 

non  quaero : id  quod  Claussenus  probare  voluit,  ex  alio  loco  effi- 
citur, dico  I,  5,  30:  „trium  (syllabarum)  porro,  de  quibus  loquor, 
media  longa  aut  acuta  aut  flexa  erit“.  Vulgo  explicant  mediam 
flexam  esse,  si  natura  longa  sit,  sin  positione  acutam;  sed 
recte  monet  Schoellius  ^) : „quae  si  ita  explicare  vellet  (Lange- 
nus),  ut  ^ flexa’  ad  natura  longas  syllabas,  ^acuta’  ad  longas 
positione  referret,  torqueret  potius,  quam  interpretaretur  sen- 
tentiam^^  Sane:  et  nisi  argute  interpretamur,  vox  ^ longa’  unum 
idemque  significare  debet,  dico  Satura  longa’;  nam  syllabam 
positione  tantum  longam,  quoniam  brevem  habet  vocalem,  cum 
acuto  efferri  per  se  patet.  Itaque  illud  ‘media  longa  aut  acuta 
aut  flexa  erit’  hoc  valet:  media  naturaliter  longa  acuitur,  si 
ultima  longa,  sed  circumflectitur,  si  ultima  brevis  est.  Quint. 
igitur  a ceteris  grammaticis  non  dissentit.  His  praemissis  ad 
ipsa  de  accentu  praecepta  accedamus. 

In  omni  voce  una  syllaba,  sed  nunquam  plus  una  nec  un- 
quam ultima  cum  accentu  effertur:  is  intra  numerum  trium 
syllabarum  continetur,  sive  eae  sunt  in  verbo  solae  sive  ultimae, 
i.  e.;  paenultima  et  antepaenultima  tantum  accentum  accipere 
possunt.  Ad  accentum  vero  constituendum  nulla  valet  nisi  paen- 
ultima, quae  sive  natura  sive  positione  longa  est,  ipsa  cum 
accentu  pronuntiatur,  sin  brevis  est,  antepaenultima  erectum  so- 
num habet.  Accentus  autem  antepaenultimae  esse  nequit  nisi 
acutus;  in  paenultima  acutus  ponitur,  primum  si  positione  longa 
est  (ut  in  Camillus,  Olympus,  tyrannus  I,  5,  22.62);  deinde  si 
et  ipsa  naturaliter  producitur  et  ultima;  deinique  in  disyllabis, 
etiam  si  prior  syllaba  corripitur,  cum  ultima  semper  gi’avis  sit. 
Altera  ex  parte  circumflexus  in  paenultima  collocatur,  si  ipsa 
natura  longam,  ultima  brevem  vocalem  habet,  ut  in  ‘Cethegus’ 
(I,  5,  22).  Monosyllaba  autem  sunt  acuta  aut  flexa:  acuta  certe 
— Quintilianus  enim  nihil  de  hac  re  dicit  — si  correptam, 
flexa,  si  productam  vocalem  habent.  Haec  praecipit  noster 
I,  5,  30/31;  sed  hic  totus  locus  difficultatem  satis  magnam 
praebet,  quamquam  apud  Romanos,  ut  ipse  ait,  brevissima  est 
ratio.  In  altera  codicum  familia,  cuius  primarii  sunt  Bn  et  Bg 
(Halmii  compendiis  utor)  sic  scriptum  est:  „namque  in  omni 


• »)  1.  c.  p.  35. 

voce  acuta  intra  numerum  trium  syllabarum  continetur,  sive  eae 
sunt  in  verbo  solae,  sive  ultimae  et  in  iis  aut  proxima  extremae 
aut  ab  ea  tertia  . trium  porro,  de  quibus  loquor,  media  longa 
aut  acuta  aut  flexa  erit,  eodem  loco  brevis  utique  gravem  habebit 
sonum  ideoque  positam  ante  se,  id  est  ab  ultima  tertiam  acuet  . 
est  autem  in  omni  voce  utique  acuta,  sed  nunquam 

[plus  una,  nec  unquam  ultima  ideoque  in  disyllabis  prior.J 
praeterea  nunquam  in  eadem  flexa  et  acuta 
[qui  in  eadem  flexa  et  acuta:] 

itaque  neutra  eludet  vocem  Latinam;  ea  vero,  quae  sunt  syllabae 
unius,  erunt  acuta  aut  flexa, 

[ne  sit  aliqua  vox  sine  acutaj.“ 

In  Ambrosiano  vero,  codice  alterius  familiae  primario,  ea 
quae  uncis  inclusi,  posteriore  demum  manu  adiecta  sunt  praeter 
verba:  „qui  in  eadem  flexa  et  acuta^^:  haec  omnino  desunt  in 
A M S.  Quare  pro  certo  habeo  hunc  locum  gravissimis  cor- 
ruptelis iam  antiquitus  affectum  esse.  Primum  enim,  quid  sibi 
velit:  „qui  in  eadem  flexa  et  acuta^^  ne  ex  coniecturis  quidem, 
quae  factae  sunt,  intellego,  quae  sunt:  vulgata:  „quoniam  eadem 
flexa  et  acuta“,  Spaldingii : „quoniam  flexa  est  acuta“,  vel:  „quo- 
niam  in  flexa  est  acuta^^,  Gernhardi:  „quoniam  flexa  eadem  ef 
acuta  esP‘,  llalmii:  „quoniam  est  in  flexa  et  acuta“.  Putant 
igitur  Quintilianum  dicere:  praeterea  nunquam  eadem  vox  sylla- 
bam acutam  et  flexam  habet,  quia  aut  flexus  sonus  idem  est 
atque  acutus  aut  in  flexa  inest  acutus,  quod  quid  sibi  velit  iion 
perspicio.  Deinde  cur  omnino  Quint.  hic  argumentum  affert, 
cum  antea  protulerit  nullum?  Certe  eodem  iure  ei  dicendum 
erat,  cur  in  una  voce  plus  una  acuta  non  esset.  Itaque  sine 
dubio  verum  vidit  Claussenus  haec  verba  „qui  in  eadem  flexa 
et  acuta“  nihil  esse  nisi  dittograpbiam,  in  quod  Schoellius  quo- 
que incidit  et  ipse  Langenus,  qui  acerrime  haec  antea  de- 
fendebat, nunc  illis  assentitur. 

Sed  alia  difficultas  restat  in  voce  ^aeuta’.  Claussenus 
contendit  eam  apud  Quint.  utique  siguifieare  ^syllabam  acuto 
accentu  pronuntiatam’,  qua  in  re  erravit;  nam  concedam  equidem 
hanc  significationem  vocis  esse  § 27  et  in  initio  § 30,  sed  nullo 

1.  c.  p.  35  et  102.  “)  ann.  phil.  1876  p.  628. 

12)  1.  1.  p.  326  et  Philol.  1876  p.  378. 

modo  hoc  fieri  potest  in  initio  § 31  „est  autem  in  omni  voce 
utique  acuta“  et  in  fine  „ne  sit  aliqua  vox  sine  acuta.“  Jam 
hoc  quoque  Clausseno  concedam  hoc  enuntiatum  „ne  sit  aliqua 
vox  sine  acuta“  eici  posse,  cum  sine  dubio,  si  non  molestum, 
at  supervacaneum  sit:  sed  restat  illud  „est  autem  in  omni  voce 
utique  acuta^^,  quod  ineptum  est,  si  ^acuta’  interpretamur:  ^quae 
acuto  accentu  pronuntiatur’,  quoniam  plurima  verba  sunt,  quae 
circumflexum  habent.  Quae  cum  ita  sint,  alii  ut  Langenus^'^) 
Schoellius  existimant  apud  Quint.  ^syllabam  acutam’  significare 
‘syllabam  et  sono  erectam’  et  ‘acuto  accentu  pronuntiatam’. 
Quod  qui  statuunt  Quintilianum  in  duabus  §§  (30/31)  idem 
vocabulum  grammaticum  bis  vel  ter  hac  vi,  ter  vel  quater  illa 
usurpare,  certe  vel  maximam  obscuritatem  elocutionis  homini 
eruditissimo  obtrudunt.  Nam  etiamsi  libenter  concedo  vocem 
‘acutus’  per  se  aptissimam  esse  pro  nostro  ‘betont’  nec  nego 
eam  hac  vi  usurpatam  esse,  tamen  in  praeceptis  de  accentu 
dandis  uno  eodemque  loco  certam  vim  habere  debet  pariter  ac 
vox  ‘flexus’. 

Sed  accedunt  alia.  Primum  dicit  Quini:  „apud  nos  bre- 
vissima ratio“;  speramus  sine  dubio  eum  quam  brevissime  di- 
cturum: at  prorsus  supervacanea  sunt  „praeterea  nunquam  in 
eadem  flexa  et  acuta:  itaque  neutra  eludet  vocem  Latinam“, 
quod,  ut  postea  vidi,  Langenus^^)  quoque  intellexit  eamque  ob 
rem  haec  verba  „praeterea  ....  Latinam“  spuria  censet.  Ac  non 
solum  supervacanea  sunt,  sed  multo  aptius  his  deletis  a disylla- 
bis ad  monosyllaba  transitur.  Jam  vero  prorsus  carere  possu- 
mus his  „ne  sit  aliqua  vox  sine  acuta“  et  „de  quibus  loquor“ 
et  „id  est  ab  ultima  tertiam“.  Denique  ne  haec  quidem  „nec 
unquam  ultima  ideoque  in  disyllabis  prior“  quidquam  novi 
afferunt,  quamquam  disyllaba  commemorari  oportet,  cum 
monosyllaba  sequantur.  Uberius  igitur  haec  omnia  dicta  sunt, 
quam  ut  Quintilianum  haec  scripsisse  putem.  Denique  ne  id 
quidem  prorsus  neglegendum  est,  quod  in  optimo  codice  A duobus 
locis  ea  verba  prima  manu  omissa  sunt,  quae  supra  significavi. 

Jam  vides  verba  „trium  porro,  de  quibus  loquor  ....  ne 
sit  aliqua  vox  sine  acuta“,  etsi  plura  prorsus  supervacanea  sunt. 


Philol.  1874  p.  741  et  al.  1.  c.  p.  35.  annal.  phil.  1876  p.  628. 

tamen  ita  inter  se  coliaerere,  ut  praeter  haec  „qui  in  eadem  flexa 
et  acuta“  alia  cicere  vix  placeat:  nam  qui  lioc  scripsit,  manifesto 
primum  de  trisyllabis,  deinde  de  disyllabis,  denique  de  mono- 
syllabis quaerit.  Itaque  omnibus  eircumspeetis  verisimillimum 
mihi  esse  videtur  verba  „namque  in  omni  voce  ....  ne  sit 
aliqua  vox  sine  acuta“  in  archetypo  nostro  iam  exstitisse,  Quin- 
tilianum vero  nihil  scripsisse  nisi  „namque  in  omni  voce  acuta 
intra  numerum  trium  syllabarum  continetur,  sive  eae  sunt  in 
verbo  solae  sive  ultimae  et  in  iis  aut  proxima  extremae  aut  ab 
ea  tertia^^;  cetera  vero  antiquissimis  temporibus  non  ita  ingeniose 
adiecta  esse  a librario,  qui  quae  Quint.  generaliter  dixerat,  plu- 
ribus explicare  vellet.  Quintiliani  de  accentibus  praecepta  par- 
tim  suspecta  esse,  fortasse  etiam  ex  verbis  „haec  de  accentibus 
tradita^^  in  fine  § 25  positis  conicias:  certe  hoc  loco  prorsus 
inepta  sunt. 

Vocabula  Graeca  in  universum  bona  aetate  Latiuam  de 
accentu  legem  secuta  sunt,  velut  ^Olympus’  et  tyrannus’  media 
acuta  dicebantur.  Legitur  I,  5,62:  „inde  ^Olympo’  et  ‘tyranno' 
acutam  syllabam  mediam  dederunt,  quia  duabus  longis  sequen- 
tibus primam  brevem  acui  noster  sermo  non  patitur“.  Apparet 
Quintilianum  hic  de  accentu  nominativi  ‘Olympus’  et  ‘tyrannus’ 
loqui,  cum  in  dativo  OXv[ijt(o  rvQavvv)  ne  Graeci  quidem  pri- 
mam syllabam  acuant.  Ut  est  mos  eius,  casum  vocis  ad  verbum 
enuntiati  accommodavit,  quod  cum  hic  sit  ‘dederunt’,  dativum 
posuit  pro  nominativo.  Quodsi  verum  est,  cum  non  intellegatur, 
quid  sibi  velit  ^,duabus  longis  sequentibus  primam  brevem  acui“ 
Lipsius  coniecit:  „quia  una  aut  duabus  longis  seq.  primam  acui 
n.  s.  n.  p.“,  quod  minime  placet:  nam  una  longa  sequente  — 
si  ultima  est  — tertia  ab  ultima  acui  potest,  duabus  vero  longis 
sequentibus  sermo  Latinus  et  Graecus  inter  se  non  dissentiunt. 
Spaldingius  hic  ipsum  Quintilianum,  non  librarium  errasse  putat, 
quod  in  re  tam  dilucida  vix  cuiquam  persuadebit.  Recte  autem 
monet  in  voce  ‘brevem’  vitium  inesse,  cum  nihil  referat,  ante- 
paenultima brevis  an  longa  sit.  G.  Hermannus  probantibus 
Halmio,  Keilio,  Schoellio  Quintilianum  scripsisse  coniecit:  „quia 
primam  acui  noster  sermo  non  patitur“;  causam  enim,  ait,  cur 
hoc  fieri  non  posset,  Romanis  satis  planam  fuisse.  Recte  id 
quidem,  sed  si  causam  expressis  verbis  dicere  nollet,  certe  sic 

scribere  debuit  Quini:  „quia  primam  acui  noster  sermo  non 
pateretur^,  cum  causa  non  addita  praesens  ^patitur’  molestissi- 
mum sii  Quo  cognito  Claussenus^^)  totum  enuntiatum  inter- 
polatum putai  Certe  deesse  potest,  sed  priusquam  ad  hanc 
ultimam  rationem  progrediamur,  vide  itane  Quint.  scripserit: 
„quia  longa  sequente  primam  acui  noster  sermo  non  patitur“, 
quod  sciolus  correxisse  sibi  videbatur,  si  id  scribebat,  quod  nunc 
legimus.  Vox  ^sequens’  hic  aeque  atque  § 23  (circumducta  se- 
quenti) et  multis  aliis  locis  idem  valet,  quod  ‘secundus’,  quae 
signifiatio  propter  illud  ‘primam’  satis  clare  cognoscitur.  Quam 
usitata  haec  vis  Quintiliano  fuerit,  cum  ex  adn.  Spaldingii  ad 
§ 23  tum  ex  lexico  Bonnelli  cognoscas. 

Fuerunt  qui  accentum  vitiose  ita  mutare  auderent  — nisi 
forte  Quint.  finxit  tantum  haec  vitiosae  voculationis  exempla  — 
ut  pro ‘Camillus’  ‘Camillus’,  pro ‘Cethegus’  ‘ Cethegus’ dicerent 
(I,  5,  22/23).  Praeterea  vero  iam  Quintiliani  aetate  Graeca 
accentuatio  ita  evalescere  coepit  cum  in  Latinis  tum  in  Graecis 
vocibus,  ut  ultima  syllaba  accentum  acciperet.  Fuerunt,  qui 
barbarismum  admittentes  Appi,  Atrmis,  Nerm,  Term,  pronuntia- 
rent (I,  5,  23/24).  Fortasse  ex  hoc  quoque,  quod  ultimam 
syllabam  circumflexerunt,  colligi  potest  circumflexum  et  acutum 
in  lingua  Latina  diversos  non  fuisse:  nam  cum  Graeci  x4rQe.vg 
acuerent,  illi,  quos  vituperat  Qint.,  ‘Afrmis’  etc.  circumflexisse 
videntur,  quod  productae  syllabae  accentum  nominabant  circum- 
flexum. Dixerit  aliquis  tum  accentum  antepaenultimae  longae 
quoque  appellari  debuisse  flexum:  at  fieri  potuit,  ut  hunc  ex 
doctrina  Graecorum  acutum  dicerent. 

Sed  hic  totus  locus  talis  est,  ut  pluribus  de  eo  disserendum 
sit.  Scripturae  codicum  prorsus  ineptae  „ut  (A  S B aut)  apice 
(quod  Bn  Bg  M omittunt)  circumducta  sequenti“  hodie  non  video 
defensorem  neque  ullo  modo  ferri  potest.  Sed  praeclaro  exemplo 
haec  scriptura  est,  ad  quantam  quis  perversitatem  progredi 
possit,  si  lectionem  quamvis  corruptam  servare  velit:  eo  enim 
argutiae  Seyffertus^'^)  processit,  ut  diceret,  ‘apicem  circumductam’ 
idem  esse  atque  sonum  flexum  et  ‘apicis’  vocem  apud  Qint. 
generis  quoque  feminini  esse.  Sed  cum  ex  tota  enuntiati 


1.  c.  328. 


'D  Grammat.  Lat.  I § 222. 

structura,  tum  ex  sequentibus  „sed  id  saepius  in  Graecis 
nominibus  accidit^  luculentissime  apparet  nostro  loco  exempli 
causa  vocem  Latinam  exstitisse.  Hoc  recte  cognovit  Spaldingius, 
qui  diu  meditatus  aptiorem  vocem  quam  ^Appi’  invenire  non 
potuit.  Contra  Osannus  et  Sarpius  probante  G.  Ilermanno 
‘Apici’  verum  putaverunt.  Jam  quid  verum  sit  videamus.  Ex 
verbis  Quintiliani:  „(barbarismus  admittitur  cum  ponitur)  flexa 
pro  gravi,  ut  * * circumducta  sequenti,  quam  ex  duabus  sylla- 
bis in  unam  cogentes  et  deinde  flectentes  dupliciter  pcccant“ 
apparet,  verbum  tale  esse  debere,  quod  in  iusta  forma  duas 
vocales  deinceps  habeat;  nam  aliter  hac  syllabae  in  unam  cogi 
(i.  e.  contrahi)  non  possunt;  deinde  hae  duae  syllabae  gravem 
sonum  habent,  cum  aliter  dupliciter  non  peccetur,  si  illa  syllaba 
contracta  et  gravis  circumflectitur.  Jam  vero  illud  ‘sequenti’ 
in  ‘circ.  seq.’  i.  e.  cum  sequens  syllaba  circumflexa  cst“  nihil 
significare  potest  nisi  ‘secunda’:  nam  si  quis  simpliciter  inter- 
pretaretur ‘ea  quae  sequitur’,  hoc  omni  sensu  careret,  cum 
quamnam  sequatur,  minime  appareat.  Sed  cum  haec  secunda 
syllaba  ex  duabus  perverse  contracta  et  gravis  sit,  vox,  de  qua 
dicit  noster,  in  recta  forma  trisyllaba,  in  contracta  disyllaba  esse 
debet.  Quo  nihil  manifestius  est.  Itaque  Sarpii  ‘Apici’  reici- 
endum  est.  Stare  tamen  potest  propter  syllabas  Spaldingii 
‘Appi’  et  constat,  si  ‘Appii’  Quintiliani  sententia  vera  forma 
est,  dupliciter  peccari,  si  pronuntietur  ‘Appi’  circumflexa  ultima 
syllaba.  Cum  vix  credibile  sit  quosdam  in  nomin.  plur.  ‘Appi’ 
pro  ‘Appii’  dixisse,  nihil  restat  nisi  ut  genitivum  sing.  Quintilianum 
hic  intellexisse  putemus;  nam  vocativum  sing.  excludendum  esse 
facile  apparet.  Sed  si  ‘Appi’  genetivum  esse  existimamus, 
Quintilianus  dicit  sua  aetate  ‘Appii’  usitatum  fuisse,  quae  res 
aliquid  difficultatis  habet.  Nam  quamquam  constat  ^^)  formam 
genetivi  ‘ii’  vocabulorum  in  ‘ius’  desinentium  iam  praeceptis 
Varronis  et  usu  imprimis  Propertii  et  Ovidii  in  dies  magis  usur- 
patam et  Quintilianea  aetate  iam  usitatam  fuisse,  tamen  nomina 
propria  videntur  excepta  fuisse,  cum  in  inscriptionibus  etiam 
huius  aetatis  exempla  una  i finita  longe  plurima  sint.  Itaque 


^®)  Anal.  erit.  p.  174. 

^0  Corss.  de  pron.  II 2 p.  606  sq.  705. 

fortasse  'Appi’  genuina  lectio  non  est,  sed  aptiorem  nullam 
adhuc  invenio. 

Arte  cum  hac  quaestione  cohaeret  proxima;  nam  ut  Quint. 
§23  Latinum  exemplum  posuit,  ita  § 24  Graecum  protulit,  cum 
id  quod  in  'Appi’  vituperaverat,  saepius  accideret  in  Graecis 
vocabulis.  „Sed  id  saepius",  inquit,  „in  graecis  nominibus  accidit, 
ut  'Atreus’,  quem  nobis  iuvenibus  doctissimi  senes  acuta  prima 
dicere  solebant,  ut  necessario  secunda  gravis  esset,  item  'Nerei 
Tereique’."  Sic  codices  et  editores  nisi  quod  nunc  Halmius 
Osanni-®)  coniectura  nixus  'Atrei’  pro  'Atreus’  scripsit;  quo 
iure  nescio.  Nam  Osannus  ut  iam  antea  Spaldingius  locum  non 
accurate  intellexisse  mihi  videntur:  Spaldingius  enim  dubitat, 
doctissimi  illi  senes,  qui  'Atreus’  acuta  prima  dicere  solebant, 
hoc  verbum  trisyllabum  an  disyllabum  fecerint.  Sed  nonne  ex 
illo  'prima’  necessario  efficitur  'Atreus’  apud  illos  senes  tri- 
syllabum fuisse?  Certe  meo  iudicio,  nam  Quint.,  si  dicere  vo- 
luisset, disyllabum  fuisse,  acuta  priore  scripsisset:  dicebant 
igitur  illi  'Atreiis’.2i) 

Postquam  haec  scripsi,  vidi  Schoellium^-)  mecum  facere  et 
'Atreus’  defendere  dicentem:  ,,'Atrei’  falsum  esse  ostendit  'quem’, 
quod  necessario  ad  nominativum  refertur."  Nec  difficile  est 
videre  'Atreus’  dicentes  dupliciter  peccare,  cum  Quint.  formam 
'Atreiis’,  quippe  qua  doctissimi  illi  senes  usi  sint,  iustam  puta- 
verit. Dupliciter  etiam  peccabant,  qui  in  genetivo  'Nerm,  Terei’ 
pro  'Nerei  Terei’  dicebant.  Quod  si  legimus  'Atreus’,  bene 
etiam  se  habet  'Nerei  Tereique’,  quod  'Atrei’  recepto  prorsus 
supervacaneum  esset. 

Aliam  sententiam  profert  Claussenus -^)  ratus  Quintilianum 
in  animo  habuisse  'Appii  (media  circumflexa)  Atrei,  Nerei, 


20)  ad  Quint.  l.  X.  part.  VI,  15. 

2‘)  Eandem  pronuntiationem,  ut  H.  Keilius  benevolentissime  me- 
cum communicavit.  Audax  grammaticus  docet,  cf.  Audac.  ars  gramm. 
ed.  H.  Keil  in:  Chronik  der  Univers.  Halle  fiir  1876  p.  38:  „In  tri- 
syllabis quae  ratio  est?  Ut  semper  paenultimam  inspiciamus  ....  si 
paenultima  brevis  fuerit,  a fine  tertia  semper  acuetur,  sive  longa  sit 
sive  brevis  ....  erunt  igitur  huius  modi  nomina,  in  quibus  a fine 
tertia  syllaba  semper  acuetur,  ut  Tullius  Atreus  candidus.“ 

22)  1.  c-  p.  205  adn.  2.  23)  i g.  p.  326  et  381. 

Terei’.  Is  igitur  locum  sic  interpretatur:  ut  ^Appii’  circum- 
ducta sequenti,  quam  si  qui  ex  duabus  syllabis  contrahunt  et 
deinde  flectunt,  dupliciter  peccant.  Sed  nonne  valde  durum 
est  dicere:  in  ^Appii,  Atr6us,  Nerei’  pl  syllabam  et  tre  et  r6 
ex  duabus  (pii,  treus,  i*6i)  in  unam  cogentes  dupliciter  peccant V 
lloc  nisi  de  syllaba  contracta  dici  nequit:  itaque  ^Appi, 
AtriTus,  Nerm’  praefero  sic  explicans:  ut  ^Appi’  circumflexa  se- 
cunda syllaba,  quam  quia  ex  duabus  in  unam  contrahunt  et 
deinde  flectunt  dupliciter  peccant. 

Veterem  legem  linguae  Latinae  Quintiliano  violare  videbantur 
(I,  5,  25/27),  qui  Graecum  accentum  in  adverbia  et  pronomina 
quaedam  transferre  et  propter  quaedam  vocum  discrimina  ulti- 
mam syllabam  acuere  vellent;  velut  in  ‘circum  litora’  (Aen.  IV, 
254)  praepositionem  ‘circum’  acuto  sono  finiverunt,  „ne,  si 
gravem  posuerint  secundam,  ‘circus’  dici  videretur  non  ‘ cir- 
cuitus’“:  praepositionem  igitur  a substantivo  distinguere  vole- 
bant. lidem  ‘quale’  pronomen  interrogativum  gravi,  compara- 
tivum acuto  sono  concluserunt. 

Idem  de  aliis  praepositionibus  et  adverbiis  ut  ‘sine,  pone, 
ergo,  falso,  una,  alias,  verum’  Priscianus  (11  p.  47,  4 H.)  Do- 
natus 371,  27,  Diomedes  433,  4 K^*)  tradiderunt.  Sano  quo- 
dam indicio  Quint.  de  hac  re  sic  exponit:  „mihi  videtur  con- 
dicionem mutare,  quod  his  locis  verba  coniungimus;  nam  cum 
dico  ‘circum  litora’  tanquam  unum  enuntio  dissimulata  distin- 
ctione; itaque  tanquam  in  una  voce  una  est  acuta,  quod  idem 
accidit  in  illo  „(Troiae  qui  primus)  ab  6ris“  (Aen.  1,  1)  ... . se- 
parata vero  haec  a praecepto  non  recedent,  aut  si  consuetudo 
vicerit,  vetus  lex  sermonis  abolebitur.“ 

Quintilianus  igitur  artificiosam  illam  voculationem  qiiorun- 
dam  grammaticorum  reicit:  ipse  praepositiones  una  cum  sequenti 
verbo  tanquam  verbum  compositum  ita  pronuntiavit,  ut  praepo- 
sitio accentum  suum  amitteret.  — 


-®)  Corss.  de  pron.  11,3  808  sqq-  862  sqq. 

n. 

De  declinatione  nominum  et  verborum  sive  de  partibus 

orationis. 

A. 

De  numero  et  distributione  partium  orationis. 

Satis  habeo  de  hac  re  ea  commemorare,  quae  a Quintiliano 
I,  4,  18/21  afferuntur.  Is  veterem  illam  per  partes  orationis 
distributionem  sequitur.  Quarum  numerus  non  constabat.  Ve- 
teres ut  Aristoteles  et  Theodectes  ^nomina’  tantum  et  ‘verba’ 
et  ‘convinctiones’  distinxerunt.  ‘Convinctio’  magis  propria 
translatio  Graecae  vocis  ovvdeOfiog  quam  coniunctio,  qua  voce 
plerique  utuntur,  nostro  esse  videtur.  Philosophi,  praecipue 
Stoici,  convinctionibus  adiecerunt  ‘articulos’  et  ‘praepositiones’, 
deinde  nomini  ‘appellationem’  et  ‘pronomen’;  tum  admixtum 
est  ‘participium’,  denique  ‘adverbium’. 

Lingua  Latina  articulos  non  desiderat,  qui  ideo  in  alias 
partes  orationis  sparguntur;  sed  prioribus  Romani ‘interi ectionem 
addiderunt. 

Aristarchus  et  apud  Latinos  Palaemon  octo  partes  orationis 
statuerunt  ‘appellationem’  sive  ‘vocabulum’  nomini  subicientes. 
Qui  ‘nomen’  a ‘vocabulo’  discernebant,  novem  partes  secuti 
sunt. 

Quint.  Aristarchi  et  Palaemonis  distributionem  comprobare 
videtur,  ut  distinguat:  ‘nomen,  verbum,  convinctionem,  praepo- 
sitionem, pronomen,  participium,  adverbium,  interiectionem.’ 

Fuerunt  qui  ipsum  vocabulum  ab  appellatione  ita  discerne- 
‘rent,  ut  esset  vocabulum  ‘corpus  visu  tactuque  manifestum’,  ut 
‘domus,  lectus’,  ‘appellatio’,  cui  vel  alterum  vel  utrumque  deesset, 
ut ‘ventus,  caelum,  deus,  virtus’.  Initium  hoc  quasi  dixeris  eius 
qua  nunc  utimur  distributionis  ‘concreta’,  quae  dicuntur  et 
‘abstracta  ’ distinguendi. 

‘Asseverationem’  quoque  et  ‘tractionem’  quidam  segregare 
voluerunt  improbante  Quintiliano,  qui  id  etiam  non  diiudicat, 
quia  parvi,  ut  ait,  referat,  ‘vocabulumne’  an  ‘appellatio  dicenda 
sit  JT{>()Q7jyoQia  et  subicienda  nomini  necne. 

lOx  partibus  orationis  quaerit  accuratius  de  nominibus  et 
verbis;  de  ceteris  vero  nihil  fere  attulit.  Primum  videamus, 
quid  de  nominibus  nos  docuerit. 


R 

De  noitiiuibus. 

Nomina  tria  genera  habent,  masculinum,  femininum,  neu- 
trum; aliis  unum  tantum  est,  aliis  vero  duobus  generibus,  aliis 
denique  omnibus  tribus  generibus  communis  forma  est  (i,  4,  23). 
Hoc  Quintiliano  eam  ob  rem  suo  iure  dicere  licet,  quia  veteres 
grammatici  substantiva  et  adiectiva  nominum  appellatione  com- 
plectuntur. 

In  nominibus  quibusdam  animalium  sexus  uterque  per  al- 
terum apparet,  ut  in  ‘lepus’  (I,  6,  12):  haec  sunt  ‘promiscua’ 
sive  ijrlxova  (I,  4,  24).  Neque  vero  semper  de  hac  re  con- 
venit; nam  quamquam  Quintiliani  temporibus  ‘lupus’  marem 
‘lupa’  feminam  significavit,  tamen  Varro  in  eo  libro,  quo  initia 
Romanae  urbis  enarravit,  cum  dicit  ‘lupum  feminam’ Ennium  et 
Fabium  Pictorem  secutus  hoc  verbo  tanquam  epicoeno  usus 
est  (I,  6,  12).  In  universum  masculinum,  femininum,  neutrum 
suam  quidque  positionem  habent,  sed  etiam  sunt,  quae  feminina 
positione  mares  (ut  ‘Murena’)  aut  neutrali  feminas  (ut  ‘Gly- 
cerium’)  significant:  ex  terminatione  igitur  genus  non  semper 
deprenditur  (I,  4,  24).  Quae  cum  ita  sint,  saepe  de  genere 
dubitare  potest,  sed  cum  comparatione  tum  deminutione  in  ge- 
nere cognoscendo  adiuvamur,  velut  vocem  ‘funis’  masculini 
generis  esse  Quint.  et  inde  conicit,  quod  similis  est  voci  ‘panis’ 
et  inde,  quod  deminutivum  ‘funiculus’  idem  genus  habet:  nam 
deminutiva  eodem  quo  verba  intiegra  genere  sunt  (I,  6,  5/6), 
sed  forma  saepius  mutatur  propter  litteratum  affinitatem:  itaque 


mirum  non  putat  noster,  quod  ex  ^scamnum’  fiat  ^scabillum’ 
(I,  4,  12/13). 

Sed  inter  scriptores  de  genere  substantivorum  non  semper 
convenit,  quo  factum  est,  ut  grammatici  iara  antiquitus  de  du- 
biis generibus  quaererent  et  exempla  componerent.  Vergilius 
(Aen.  XII,  208)  ‘stirps’  tanquam  masculino  et  ‘palumbes’  (ecl. 
III,  69)  et  ‘silex’  (ecl.  I,  15)  tanquam  femininis  utitur  (I,  6,  2) 
comprobante  Quintiliano,  quamquam  ipsum  contrario  genere  uti 
apparet;  sed  ei  displicet,  si  quis  ‘gladia’  pro  ‘gladii’  (I,  5,  16) 
et  ‘colli’,  ut  Calvus  dixit,  pro  ‘colla’  loquitur  (I,  6,  42):  nam 
hunc  genere  excidisse  ^icit.  Itaque  cum  formam  ‘gladia’ 
vituperet,  in  deminutivo  ‘gladiola’  quoque,  etsi  Messala  hac 
forma  usus  est,  reicit  (I,  6,  42)  hanc  rationem  secutus:  „etiamsi 
potest  videri  nihil  peccare,  qui  utitur  iis  verbis,  quae  summi 
auctores  tradiderunt,  tamen  refert  non  solum,  quid  dixerint,  sed 
etiam,  quid  persuaserint.“ 

Nomina  in  universum  quidem  duos  numeros  singularem  et 
pluralem  habent,  sed  etiam  sunt,  et  quae  singulariter  tantum 
dicantur  et  quae  singulari  careant.  ‘Scalae’  et  ‘scopae’  pluralia 
tantum,  ‘hordeum’  et  ‘mulsum’  singularia  tantum  sunt:  fuerunt 
tamen,  qui  ‘scalam’  et  ‘scopam’,  nec  minus,  qui  ‘hordea’  et 
‘mulsa’  dicerent,  quod  Quint.  barbarismum  non  putat,  sed  illa 
verba  ideo  tantum  vitiosa  ei  videntur,  quia  pluralia  singulariter 
et  singularia  pluraliter  efferuntur  (I,  5,  16).  ‘Cervicem’  Hor- 
tensius primus  videtur  dixisse,  nam  veteres  pluraliter  appellabant 
(VIII,  3,  35:  Quintiliani  igitur  aetate  singularis  numerus  usitatior 
fuisse  videtur. 

Nomina  in  sex  casus  declinantur,  etsi  quaedam  nonnullis 
casibus  carent  (I,  6,  25).  Sed  ablativi  vis  duplex  itaque  pro- 
prie septimus  casus  statuendus  est:  forma  vero  huius  septimi 
casus  eadem  atque  ablativi  est  (I,  4,  26). 

Grammatici  de  vi  casus  septimi  minime  inter  se  consentiunt: 
Quint.  (I,  4,  26;  VII,  9,  10)  ablativos  instrumentalem  et  abso- 
lutum, quos  dicimus,  septimo  casui  tribuit.  Paulo  latius  deinde 
Charisius  (p.  36,  13;  154,  11;  Char.  exc.  534,  22)  et  Diomedes 
(p.  317,  23  K.)  vim  eius  definiunt;  denique  omnium  simpli- 
cissime Donatus  (p.  377,  20)  hos  casus  sic  distinguit,  ut  sit 
ablativus  cum  praepositione  ‘ab’,  septimus  casus  sine  ea.  itaque 

dubium  esse  nequit,  quin  haec  doctrina  paulo  ante  Quintii,  orta 
sit  et  libenter  mihi  persuaserim  eam  a Remmio  Palaemone  pro- 
fectam esse. 

Substantiva  simili  terminatione  pariter  fere  flectuntur: 
itaque  comparatione  opus  est,  si  declinationem  vocis  cuiusdam 
statuere  volumus:  quare  si  veniat  in  dubium  ^hac  domu’  dicen- 
dum sit  an  Miac  domo’  et  ^domuum’  an  ^dornorum’,  quaeren- 
dum esse  Quint.  ait,  num  similia  sint  ^anus  manus’  (I,  6,  5/6). 

li  qui  analogiam  solam  defendebant  hac  ipsa  omnia  diiudi- 
care  posse  sibi  videbantur,  velut  comprobante  nostro,  quod 
^lepus’  et  ^lupus’  similia  positione  casibus  numerisque  dissenti- 
unt, defendere  conati  sunt  respondentes  illa  non  esse  paria, 
quia  Uepus’  epicoenon  esset  ‘lupus’  masculinum  (I,  6,  12). 
Arguto  iam  discrime  opus  fuit,  si  illis  demonstrandum  erat,  cur 
verborum  in  er  cadentium  pars  (ut  ‘aper’)  secundam,  pars  (ut 
‘pater’)  tertiam  declinationem  sequeretur:  contendebant  illud  no- 
men (sc.  aper)  esse  ‘positum’  (i.  e.  „nullius  alius  rei  respectu  dici“ 
ut  Spald.  recte  interpretatur),  hoc  (sc.  pater)  ‘ad  aliquid’  esse; 
praeterea,  quoniam  utrumque  a Graeco  ductum  esset,  ad  eam 
rationem  recurrebant,  ut  JcaxQog  patris,  xdjiQOv  apri  faceret 
(I,  6,  13).  „llla  tamen“,  pergit  Quint.,  „quomodo  effugient,  ut, 
quamvis  nomina  feminina“  (sic  scripsi  Keilium  secutus  (cf.  Hal- 
mium  11,  367)  pro  eo,  quod  in  codd.  est:  ut  nomina  quamvis 
feminina)  „singulari  nominativo  iis  litteris  finita  nunquam  gene- 
tivo casu  ris  syllaba  terminantur,  faciat  tamen  ‘Venus  Veneris’ i 
item  cum  es  litteris  fluita  per  varios  exeant  genetivos,  nunquam 
tamen  eadem  ‘ris’  syllaba  terminatos,  ‘Ceres’  cogat  dici  ‘Ce- 
reris’? (I,  6,  14).  Immo,  quia  saepe  similes  positiones  in  longe 
diversas  figuras  per  obliquos  casus  exeunt  ut  ‘virgo  Juno,  fusus 
lusus,  cuspis  puppis’  (I,  6,  25)  Quint.  recte  profitetur  non  per 
omnia  duci  analogiae  rationem  (I,  6,  12).  .,Non  enim“,  inquit 
I,  6,  16,  „cum  primum  fingerentur  homines,  analogia  demissa 
caelo  formam  loquendi  dedit,  sed  inventa  est,  postquam  loque- 
bantur et  notatum  in  sermone  quo  quidque  modo  caderet. 
Itaque  non  ratione  nititur,  sed  exemplo,  nec  lex  est  loquendi, 
sed  observatio,  ut  ipsam  analogiam  nulla  res  alia  fecerit  quam 
consuetudo.“  Quia  sermo  Latinus  cum  ex  aliis  linguis  tum  ex 
Graeca  multa  recepit  (I,  5,  58),  quaerit  Quint.,  eademne  ratione 

per  casus  duci  externa  qua  Romana  conveniat;  „si  reperias^^, 
inquit  ipse,  „grammaticum  veterum  amatorem,  neget  quid  quam 
ex  Latina  ratione  mutandum,  quia,  cum  sit  apud  nos  casus 
ablativus,  quem  illi  non  habent,  parum  conveniat,  uno  casu 
nostro,  quinque  Graecis  uti:  quin  etiam  laudet  virtutem  eorum, 
qui  potentiorem  facere  linguam  Latinam  studebant,  nec  alienis 
egere  institutis  fatebantur:  ....  nunc  recentiores  Graecis  no- 
minibus Graecas  declinationes  potius  dare  instituerunt,  quod 
tamen  ipsum  non  semper  fieri  potest.  Mihi  autem  placet  ratio- 
nem Latinam  sequi,  quousque  patitur  decor.“  Forma  ^Calypso- 
nem’ reiecta  in  ceteris,  quae  poterunt  utroque  modo  non 
indecenter  efferri,  qui  Graecam  figuram  sequi  malet,  non  Latine 
quidem,  sed  tamen  sine  reprehensione  nostro  loqui  videtur.  Ut 
iam  ex  his  verbis  manifestum  est  Quintilianum  formas  Graecas 
praetulisse,  sic  hic  usus  codicibus  Quintilianeis  comprobatur,  cum 
plerisque  locis  forma  Graeca  inveniatur.  ^5) 

His  in  universum  praemissis  ad  ea  transeo,  quae  ad  sin- 
gulas declinationes  pertinent  ordinem  quo  nunc  utimur  secutus: 
num  Quintiliani  aetate  hic  usus  iam  consti#rit  nescimus,  quia 
hac  de  re  ipse  nihil  dixit.  Certe  non  est,  cur  dubitemus,  quin 
Quint.  in  arte  grammatica  Palaemonem  magistrum,  grammaticum 
clarissimum,  secutus  sit;  neque  vero  constat,  quot  declinationes 
esse  ille  putaverit,  cum  Charisius  et  Diomedes,  quos  arte  grammatica 
Palaemonis  usos  esse  constat '^^),  de  numero  declinationum  inter 
se  dissentiant:  ille  enim  (p.  18,  7)  quattuor,  Diomedes  (303,  12 
septem  vel  decem  statuit;  alii  ut  Probus  (p.  3,  1)  et^Priscianus 
(I  p.  365,  1 1 ; II,  443,  1 H)  easdem  quinque  ac  nos  esse  putant. 


1.  De  prima  declinatione. 

A littera  in  nominativo  huius  declinationis  correpta,  in 
ablativo  producta  erat;  nam  quae  tradit  Quint.  I,  7,  4 „apicem 
apponere  necessarium  est,  cum  eadem  littera  nom.  casu  brevis, 
ablativo  longa  est“  ad  primam  tantum  declinationem  spectare 
possunt. 


2®)  Bonnell  de  gramm.  Quint.  p.  21/25. 

2®)  Gramm.  Latt.  ed.  Keil  I praef.  p.  49  sqq. 

In  genetivo  et  dativo  sing.  et  nominativo  plur.  Quintiliani 
aetate  formae  nisi  ae  litteris  finitae  in  usu  non  erant,  cum  apud 
veteres  etiam  ai  litteris  scriberentur,  qua  de  re  tradit  noster 
I,  7,  18/19:  „ae  syllabam,  cuius  secundam  nunc  e litteram  po- 
nimus, varie  per  a et  i efferebant  (veteres),  quidam  semper  ut 
Graeci,  quidam  singulariter  tantum,  cum  in  dativum  vel  gene- 
tivum casum  incidissent,  unde  ^pictai  vestis’  et  ^aquai’  Vergilius 
(Aen.  IX,  26  et  VII,  464)  amantissimus  vetustatis  carminibus 
inseruit.  In  iisdem  plurali  numero  e utebantur  ^hi  Syllae, 
Galbae’.  Est  in  hac  quoque  parte  Lucilii  praeceptum,  quod 
quia  pluribus  explicatur  versibus,  si  quis  parum  credet  apud 
ipsum  in  nono  requirat"  (cf.  I,  5,  17).  Quint.  non  ignorans 
vetustis  temporibus  ai  diphthongum  saepissime  scriptam  esse  hoc 
loco  diphthongum  ai  et  terminationem  ai  non  acriter  distinguit.  Ne- 
que vero  verisimile  est  eum  putasse  veteres,  si  ai  scriberent,  hanc 
syllabam  semper  ut  in  illis  Vergilianis  exemplis  ai  pronuntiasse, 
sed  ex  verbis  ^quidam  semper  ut  Graeci’  colligi  potest  eum  pro 
certo  habuisse  — ut  re  vera  est  — iis  temporibus,  qnibus  ai 
et  ae  promiscue  uftirpabantur,  sonum  utriusque  eundem  fuisse; 
et  quod  illa  Vergilii  pictai,  aquM’  hic  commemorat,  hanc 
scribendi  rationem  tantum,  non  pronuntiationem  respicit.  Ter- 
minatio M,  quam  usque  ad  Plauti  tempora  in  usu  fuisse  Corsse- 
nus'^^)  putat,  certe,  ut  non  ignorabat  Quint.,  cum  Lucretii  tum 
Vergilii  aetate  iam  dudum  obsoleta  fuit,  quamquam  Lucretius 
ea  satis  saepe  usus  est.  Sed  hi  poetae  formas  illas  carminibus 
suis  inser^tes  amantissimi  vetustatis  Plautum  Enniumque  imitati 
sunt  et  carminibus  suis  tanquam  antiquum  colorem  inducere 
voluerunt.  Sed  repugnare  videtur,  quod  Quint.  I,  5,  17  barba- 
rismum esse  putat  ‘ Europa!  ’ et  ^Asiai’  dicere,  quas  formas  Ver- 
gilio crimini  non  vertit.  At  apparet,  etiamsi  Vergilium,  qui 
‘amantissimus  vetustatis  haec  carminibus  suis  inseruit’,  non  re- 
prehendit, tamen  eum  poetas  suae  aetatis  vituperare  posse,  qui 
non  verae  admirationi  vetustatis  indulgentes,  sed  ut  erant 
parvo  ingenio  vel  propter  solum  metrum  vel,  ut  hoc  antiquitatis 
colore  carmina  sua  commendarent,  hunc  obsoletum  usum  sumere 
ausi  sunt.^^) 


27)  de  prou.  1,2  >681;  II,  720.  Schneider,  Gramm.  Lat.  1,  52. 

lam  vero  hoc  loco  „ut  divisio  Europai  Asiai“  melius  scribi 
puto,  quam  quod  in  codd.  est:  „ut  divisio  Europae  Asiae‘^ 
Grammatici  enim,  nbi  de  divisione  i.  e.  diaeresi  huius  diphthongi 
loquuntur,  non  de  ae,  sed  de  ai  tantum  dicunt,  Vergilianis  illis 
exemplis  ‘pictai  aulai  aquai’  utentes,  cf.  Fest.  P.  p.  25,  14  M. 
Pomp.  297,  28  Mar.  Victor.  14,  1 K.  Vel.  Long.  2222  Scaur. 
2254;  2259  P.  Mart.  Gap.  3 § 266. 

De  genere  excipiuntur,  quae  naturaliter  sexum  masculinum 
habent,  ut  ‘Murena’  (I,  4,  24).  Apud  Vergil.  (Georg  I,  183) 
‘talpa’  quoque  et  ‘dama’  (ecl.  VIII,  28)  masculini  generis  sunt, 
quod  Quint.  non  reprehendit,  sed  (IX,  3,  6)  figuram  circa  genus 
factam  appellat,  cum  dicit:  ;,subest  ratio,  quia  sexus  uterque 
altero  significatur  tamque  mares  esse  talpas  damasque  quam 
feminas  certum  est.“'^^) 

De  Graecis  huius  declinationis  vocabulis  ‘as’  vel  ‘es’  litteris 
finitis  Quint.  dicit  1 5,  61/62:  „ne  in  a quidem  atque  s litteras 
exire  temere  masculina  Graeca  nomina  recto  casu  patiebantur 
(veteres),  ideoque  et  apud  Caelium  legimus  ‘Pelia  cincinnatus’ 
et  apud  Messalam  ‘bene  fecit  Euthia’  et  apud  Ciceronem  ‘Her- 
magora’, ne  miremur,  quod  ab  antiquiorum  plerisque  ‘Aenea’  ut 
‘Anchisa’  sit  dictus  et  causam  hanc  affert  ibidem:  „nam  si  ut 
‘Maecenas,  Sufenas,  Aspraenas’  dicerentur,  genetivo • casu  non 
e littera,  sed  tis  syllaba  terminarentur.“  Charisius  quoque  hoc 
tradit  p.  67,  12  (20,  10)  „Masculina  modo  s,  modo  a nomina- 
tivo casu  veteres  terminaverunt,  velut  ‘Anchises  Anchisa et 
p.  66,  111:  „As  terminata  nomina  casu  nominativo  in  gene- 
tivo in  ae  deficient  (fortasse  legendum  est:  ‘desinent’)  ut 
‘.Aeneas  Aenea  ....  quamvis  veteres  ‘ hic  Aenea’  dixerint  sine 
s . . . . Omnia  nomina,  quae  as  terminantur  syllaba,  si  quidem 
Latina  sunt  masculina,  tertii  ordinis  erunt,  velut  ‘hic  Suffenas 
Suffenatis,  hic  Maecenas  Maecenatis Dubitare  igitur  vix 
possumus,  quin  veteres  his  formis  usi  sint,  quamquam  ‘Herma- 
gora’ ^ne  s in  nostris  Ciceronis  codicibus  non  invenitur.^®) 


2»)  Neue,  Lat.  Formenl.  I,  633,  636,  639. 

3“)  cf.  Halm.  ad  h.  1.;  Neuium  1.  c.  I,  36;  Corss.  II,  433. 

2.  De  secunda  declinatione. 

Vocabulorum  iu  us  et  er  terminatorum  pars  secundam  de- 
clinationem sequitur,  ut  ‘lupus  aper’,  pars  vero  tertiam  (1, 6,  12/13) 
ut  ‘lepus  pater’. 

Quintiliano  auctore  et  comprobante  Ennius  Graecos  imitatus 
genetivum  huius  declinationis  in  oeo  desinentem  adhibuit:  locum 
difficillimum  et  a viris  doctis  maxime  vexatum,  in  quo  Quint. 
illud  tradidit,  novissimus  editor  sic  scripsit:  (I,  5,  12)  „at  in 
eiusdem  vitii  geminatione  ‘Mettoeo  Fufettioeo’  dicens  Ennius 
poetico  iure  defenditur.“  Quod  pro  ‘Mettoeo  Fufettioeo’  in 
codicibus  legitur,  corruptum  est:  Bu  enim  exhibet:  ‘etieo  fufe- 
tioeo’,  Bg  ‘etieo  fufecio  eo’,  A et  b (partim  in  rasura)  ‘mettioeo 
et  furetioeo’,  S ‘et  tieo  suffectio  eo’;  iam  vero  in  omnibus  pro 
‘eiusdem’  exstat  ‘eadem’. 

Priusquam  de  verbis  restituendis  quaeramus  de  nexu  sen- 
tentiarum pauca  addenda  sunt.  Loquitur  Quint.  in  iis  quae  ante- 
cedunt de  barbarismis  ac  primum  de  eo,  qui  fit  in  scribendo 
adiectione  detractione  immutatione  transmutatione.  Sed  quae  iu 
prosa  oratione  vitia  sunt,  apud  scriptores  carminum  saepe  aut 
venia  digna  sunt  aut  etiam  laudi  ducuntur.  Tum  haec  verba 
sequntur  „nam  duos  in  uno  nomine  faciebat  barbarismos  Tinga 
Placentinus  ....  ‘preculam’  pro  ‘pergula’  dicens  et  immutatione 
et  transmutatione  ....  At  in  eadem  vitii  geminatione  * * di- 
cens Ennius  poetico  iure  defenditur.“ 

Ad  verba  restituenda  maxime  interest,  quam  sententiam  in 
his  verbis  iuesse  putes.  Mihi  autem  vera  huius  loci  sententia 
haec  esse  videtur:  quae  prosae  orationis  scriptoribus  crimini 
vertuntur,  apud  poetas  saepe  venia  digna  sunt  aut  etiam  laudi 
ducuntur:  itaque  Tinga  quidem  Placentinus,  quod  in  una  voce 
duos  barbarismos  fecit,  iure  vituperatur;  contra  Ennius  idem 
vitium  i.  e.  in  uno  nomine  duos  barbarismos  admittens,  quin 
etiam  hoc  bis  deinceps  faciens  (i.  e.  geminatio)  poetico  iure  de- 
fenditur. Haec  vera  sententia  esse  mihi  videtur,  cum  sic  omnia 
habeant,  quo  referantur:  pronomen  ‘idem’ ad  ea  quae  antecedunt: 
'nam  duos  in  uno  nomine  faciebat  barb.  T.  Pl.’  pertinet.  Mi- 
nime Quint.  meo  iudicio  contendit  Ennium  eosdem  barbarismos 

fecisse  ac  Tingam  Pl.,  sed  nihil  dicit  nisi  utrumque  duos  in 
uno  nomine  fecisse.  Deinde  ^geminatio’  ad  duo  exempla, 
quae  affert  Quini,  spectat:  simul  videmus,  cur  duo  exempla 
afferantur.  Haec  sententia  in  tradita  scriptura  esse  nequit,  nec 
in  ea,  quam  Ritschelius proposuit:  ^at  enim  adeo  vitii  gemi- 
natione’, sed  cum  Halmio  scribendum  est  ^at  in  eiusdem  vitii 
geminatione’.  lam  Ritschelius coniecerat:  ^At  eiusdem  vitii 
gem.’  sive  ‘at  cum  eiusdem  vitii  gem.’,  sed  improbavit,  quia 
hanc  scripturam  longius  a codicibus  abesse  putavit.  Idem^^) 
dubitat,  num  Latine  dicatur  ‘in  geminatione  dicens  defenditur’: 
sed  jure  monet  Halmius  ad  h.  1.  praepositionem  ‘in’  ferri  posse, 
si  ‘in  e.  v.  gem.’  referas  ad  ‘defenditur’  et  Claussenus  exemplum 
attulit  (Quint.  I,  4,  5):  „(soloecismi)  in  quibus  patrium  pro 
possessivo  dicitur“,  cui  adiungas  V,  7,  30:  „extra  causam  quoque 
multa  rogari  solent,  ....  in  quibus  aut  dicant  aliquid“  etc. 

Sed  nunc  videamus  de  exemplis  illis  a Quint.  allatis.  Si 
sententia,  quam  dixi,  huic  loco  inest,  sequitur,  ut  Buecheleri 
coniectura:  ‘Metti  Fufetioeo’  falsa  sit,  cum  duo  exempla  eiusdem 
generis  postulentur.  In  codicum  vero  scriptura,  quod  iam  G. 
Hermannus^^)  vidit,  Homerici  illi  genetivi  ‘oeo’  syllabis  finiti 
tam  clare  nobis  occurrunt,  ut  procul  dubio  hos  Quint.  intellexe- 
rit. Omittere  igitur  possumus  veterum  editionum  scripturam 
‘Metieo  Fufetieo’,  quae  quid  sibi  velit  nescio,  et  Vahleni 
coniecturam  ‘ Mettoi  Fubettoi’^^)  etBergkii^®)  ‘Metie  o Fufettie’, 
praesertim  cum  unaquaeque  plures  difficultates  praebeat.  Illud 
autem  quaeritur,  quomodo  haec  verba  scribenda  sint:  usitatissima 
forma  nominis  dictatoris  illius  Albanorum,  si  quid  video  ‘Me- 
tius Fufetius’  est,  quamquam  ‘Mettus’  quoque  invenitur.  Itaque 
scribendum  est  aut  ‘Metioeo  Fufetioeo’,  quod  G.  Hermannus, 
Ritschelius,  alii  probaverunt,  aut  ‘Mettoeo’.  Quibus  versus  locis 
Ennius  his  formis  uti  potuerit,  G.  Hermannus et  Ritschelius'*'^) 
explicuerunt.  Non  intellego,  qua  ratione  ductus  Halmius 
scripserit  ‘Fufettioeo’  t littera  geminata;  nam  hac  forma  poeta 


3‘)  Mus.  Rh.  XXII  p.  602.  i q p.  (jqi,  333  c.  601. 

3*)  Lat.  Deci.  p.  54.  ^5^  Meyeri  edit.  Quintii. 

Ennii  rell.  p.  21.  cf.  Bergk.  ann.  phil.  83  p.  328. 

3®)  ibid.  in  Meyeri  ed.  Quint.  1.  c.  602. 


uti  non  potuit,  nisi  i littera  loco  consonantis  accepta  hanc  vo- 
cem itA  adhibuit,  tauquam  quattuor  syllabarum  esset,  quod  vix 
credibile  est,  quoniam  forma  ^Fufetioeo’  versui  aptissima  exsta- 
bat: habent  vero  ‘Metioeo  Fufetioeo’  binos  barbarismos,  ut  recte 
cognovit  Claussenus,  et  immutationem  et  adiectionem,  cum  ex 
Quint.  doctrina  (§  23)  ^ Metii  Fufetii’  iustae  formae  sint. 

In  genetivo  plur.  huius  declinationis  antiquitus  duae  ter- 
minationes promiscue  in  usu  erant,  primum  ‘orom’  et  ^om’, 
deinde  ‘orum’  et  ^um’.  Inde  a Cicerone  genetivi  in  um 
exeuntes  in  quibusdam  tantum  vocabulis  remanent  (Prisc.  I,  308); 
Quint.  (I,  6,  18)  ex  sua  aetate  ^nummum’  et  Meum’  aflfert- 
Quamquam  Mm’  fortasse  terminationi  Graecae  respondet, 

tamen  u littera  correpta  fuit  Quintiliani  certe  aetate:  nam  pri- 
mum Priscianus  (I  p.  366,  21)  tradit  terminationes  m littera 
finitas  breves  esse;  deinde  maximi  momenti  est,  quod  Quint.  I, 
6,  18  dicit:  „idem  Mentum  milia  nummum’  et  Mdem  deum’ 
ostendant  duplicis  soloecismos  esse,  quando  et  casum  mutant 
et  numerum“:  loquitur  igitur  de  genetivis  Mummum’  et  Meum’ 
prorsus,  tanquam  caedem  formae  sint  atque  accusativi  Mummum’ 
et  Meum’,  quod  meo  iudicio  facere  non  potuit,  si  in  genetivo 
u producta,  in  accusativo  correpta  fuisset. 

Verba  in  Mm’  desinentia  neutra  sunt,  nisi  natura  genus 
femininum  habent,  ut  ^Glycerium’.  (l,  4,  24.) 

Sunt  quaedam  huius  declinationis  adiectiva  et  pronomina 
satis  nota  ut  Mnus  solus,  totus’  etc.,  quae,  quamquam  in  gene- 
tivo ms  fere  terminationem  habent,  tamen  a poetis  saepe  brevi 
paenultima  usurpantur,  ^^)  ut  apud  Vergil.  legitur  Aen.  I,  6 
Mnius’.  Quod  si  noster  dicit  (I,  5,  8)  „hoc  extra  carmen  non 
deprendas*^  hoc  etiam  ad  reliqua  illa  vocabula  pertinere  censeo, 
quae  Quintiliani  aetate  producta  paenultima  pronuntiabantur, 
quamquam  Cicero  sine  dubio  ^illius’  locutus  est,  quod  primus 
Lachmannus  ^-)  ex  Cic.  de  or.  III,  47,  183  ostendit.  Accura- 
tissime de  mensura  huius  terminationis  egit  Ritschelius.^^) 


^^)  Neue,  Lat.  Form.  II,  181;  Corss.  12  672. 
^2)  Mus.  Rhen.  1842  p.  320. 

^3)  opusc.  phil.  II,  p.  662/708. 

3.  De  tertia  declinatione. 

Voces,  quae  postea  or  habebant,  apud  antiquos  saepe  os 
terminabantur,  ut  ^ arbos,  labos  vapos  clamos’  (I,  4,  13). 

Omnia  nomina  Latina  masc.  generis,  quorum  prima  positio 
in  ^or’  litteras  exit,  obliquis  casibus  paenultima  syllaba  producta 
pronuntiantur  (I,  5,  60). 

Nomina  propria  Latina  in  nominativo  in  as  cadentia  ut 
Maecenas,  Sufenas,  Aspraenas  ’ (cf.  Charis,  p.  66  K)  in  genetivo 
tis  syllaba  terminantur  (I,  5,  62). 

Vocabula  es  litteris  finita  in  varios  genetivos  exeunt 
(I,  6,  14)  ut  in  itis  ^ miles  limes’  (I,  6,  24);  nunquam  vero  in 
ris  syllabam  excepto  modo  ^ Ceres  Cereris’  (I,  6,  14). 

Ut  verba  es,  sic  ex  quoque  syllaba  terminata  e,  quam  in 
nominativo  habent,  in  ceteris  oasibus  in  i mutant,  ut  ^iudex 
^udicis,  vindex  vindicis’,  quod  Quint.  propter  affinitatem  e et  i 
litterarum  fieri  putat  (I,  6,  24). 

Verborum  in  er  et  us  desinentium  pars  secundam  declina- 
tionem, pars  vero  ut  ^ pater  patris,  lepus  leporis’  tertiam  se- 
quitur (I,  6,  13). 

Nomina  feminina  us  litteris  in  nom.  sing.  finita  nunquam 
in  genetivo  ris  syllaba  terminantur:  ^ Venus’  tantum  facit  ^Ve- 
neris’ (I,  6,  14).  Accuratius  de  hac  re  loquitur  Charisius  74,  9: 
„Omnia  nomina,  quae  us  nominativo  proferuntur,  quae  quidem 
masculina  aut  feminina  sunt,  genetivum  faciunt  aut  per  i aut 
per  us:  excipiuntur  in  femininis  haec:  ^tellus  telluris,  Venus 
Veneris 

Negotium  grammaticis  verba  in  ur  cadentia  fecerunt;* cum 
enim  S-obur’  et  ^ebur’  L*oboris’  et  ^eboris’  haberent,  quidam  in 
nominativo  etiam  ^ robor  ebor’  scribere  volebant;  alii  quia  ^sul- 
puris’  et  ^gutturis’  in  genetivo  dicebatur,  recte  dici  ^iecoris’  et 
^femoris’  negabant.  Alii  ut  Antonius  Gnipho  ^ robur’  et  ‘ebur’ 
atque  etiam  ^marmur’  defendebant,  sed  propterea  in  ceteris  quo- 
que casibus  u postulabant  ^robura  ebura  marmura’  (I,  6,  24). 
Noster,  ut  est  sano  iudicio,  addit  „quod  si  animadverterent  litte- 
rarum adfinitatem,  scirent  sic  ab  eo,  quod  est  ^ robur’  roboris 


24 


fieri,  quomodo  ab  eo,  quod  est  miles  limes,  militis-limitis,  iudex 
vindex,  iudicis  vindicis 

Quaedam  verba  a primis  statim  positionibus  tota  mutantur 
ut  ^lupiter’  (I,  6,  25). 

Loquitur  Quiut.  de  Graecis  quoque  nominibus.  Veteres 
Latini  eorumque  admiratores  nomina  propria  in  or  exeuntia  ut 
‘Castor’  in  obliquis  casibus  paenultima  producta  pronuntiarunt, 
quia  hoc  omnibus  Romanis  nominibus  or  syllaba  finitis  accidebat 
Apparet  Quintilianum  pariter  ac  Charisium  (131,  28)  ‘Castoris’ 
etc.  probasse. 

Quomodo  nomina  on  litteris  apud  Graecos  finita  scriberent, 
Latini  dissenserunt:  veteres  (I,  5,  60)  retinuerunt,  ut  ‘Palaemo, 
Telamo,  Plato’  (quem  sic  Cicero  quoque  appellabat)  dicerentur, 
quia  Latinum,  quod  o et  n litteris  finiretur,  non  reperiebant. 
Quint.  sine  dubio  Graeca  terminatione  on  in  his  nominibus  usus 
est,  quod  et  his  verbis  et  codicibus  eius  confirmatur.^^)  Usus 
apud  Latinos  minime  constabat;  •‘^)  in  universum,  quae  apud 
Graecos  ‘wr  owoq'  habent,  apud  Latinos  o,  contra  quae  ‘<»r 
ovtoq\  on  praetulerunt.  Sed  ne  ea  quidem  certa  lex  erat* 
Cornelius  Nepos  Graecam  terminationem  ‘on’  tenet  ^')  quae  inde 
ab  Augusto  usitatior  est,  et  Quintiliani  aetate  (I,  5,  63)  mos  erat 
Graecis  nominibus  Graecas  declinationes  dare.  Apud  Plautum 
Terentiumque  ea  quoque,  quae  apud  Graecos  ‘o2toc’  habent» 
0 littera  terminantur  et  in  ceteris  casibus  t omittunt,  ut  ‘An- 
tipho Antiphonis’.  (Prisc.  I,  220^  10.) 

Verba  quae  apud  Graecos  frc  syllaba  terminantur,  in 
lingua  Latina  ‘es’,  ut  ‘Achilles,  Ulixes’,  in  genet  casu  in  diver- 
sas terminationes  exeunt,  in  ‘ei,  i,  is’^®).  Quint  ‘Ulixi,  Achilli’ 
(I,  5,  63)  veteres  formas  dicit,  quas  ipse  comprobasse  videtur: 
idem  sentit  Charisius  23,  3:  „ea  nomina  secundo  ordini  attri- 
buntur,  quae  apud  Graecos  genetivo  casu  :rX8oroov?,/M^a  sunt, 
velut  liyukbvc  OdvOOtvq  Odvookoq,  velut  ‘Achilles 

Achilli,  Ulixes  Ulixi’.  Sed  quidam  dicunt  ‘hic  Achilleus,  huius 
Achillei,  hic  Ulixeus,  huius  Ulixei’.  Alii  vero  tertii  ordinis 


Neue  1.  172  sqq.  *^)  Bonnell  de  gramm.  Quint.  p.  24. 

Neue  I,  p.  155.  ^‘)  Neue  I,  160. 

Neue,  I,  339  sqq. 

dicunt  esse,  velut  ^hic  Achilles,  huius  Achillis,  hic  Ulixes, 
huius  Ulixis 

Feminina  quoque  in  o cadentia  varie  declinata  sunt:  ve- 
teres, ut  tradit  Quint.  I,  5,  63,  secundum  Latinam  rationem 
accusativum  fecerunt,  ipsi  placet  rationem  Latinam  sequi,  quous- 
que patitur  decor;  „neque  enim“,  inquit,  iam  ^Calypsonem’ 
dixerim  ut  ^lunonem’,  quamquam  secutus  antiquos  C.  Caesar 
utitur  hac  ratione  declinandi ; sed  auctoritatem  consuetudo 
superavit.^  Quint.  igitur  Graeco  accusativo  ‘Calypso’  usus  est. 
Charisius  de  hac  re  dicit  63,  18:  „Quidam  Graece  declinare 
maluemnt  ‘huius  Didus,  Sapphus,  Inus’.  Sed  melius  esset  se- 
cundum Latinam  consuetudinem  ‘huius  Sapphonis,  Didonis’ 
dicere. 

De  genere  verborum  huius  declinationis  noster  pauca  com- 
memorat: verba  ex  syllaba  finita  masculina  sunt;  attamen  ‘cortex’ 
apud  Vergil.  et  masculinum  (Geor.  II,  74)  et  femininum  (Ecl. 
VI,  62)  est,  quorum  neutrum  reprehendit  Quint.,  cum  sit  utrius- 
que  Vergilius  auctor;  idem  ‘silex’  tanquam  feminino  utitur 
(Ec.  I,  15),  item  ‘palumbes’  (Ecl.  III,  69),  contra  ‘stirps’  tan- 
quam masculino  (Aeii.  XII,  208),  quod  Quint.,  quia  propter 
metrum  his  locis  contrario  quoque  genere  uti  potuit,  minime 
vituperat  (I,  6,  2). 

Ea  verba  quae  in  ix  cadunt  generis  feminini  sunt  et  re- 
prehenditur Pollio  (1,  6,  42),  quod  ‘hos  lodices’  dixit. 


4.  De  quarta  declinatione. 

X 

Huius  declinationis  genetivum  imprimis  diu  incertum  fuisse 
nemo  nescit:  Quintiliani  quoque  temporibus  in  quibusdam  vocibus 
genetivus  in  i cadens  in  usu  fuit,  nam  dicit  I,  6,  23:  „quid  de 
aliis  dicam,  cum  senatus  ‘senati’  an  ‘senatus’  faciat,  incertum 
sit?“  Sed  de  hoc  loco  pauca  adicienda  sunt.  Codices  enim  Bn 
et  Bg  exhibent:  „cum  senatus  senatui  senati  an  senatus  faciat“, 
cum  in  SMab  legatur:  „senatus  senatus  senatui  an  senatus 
senati  senato“,  quod  corruptum  esse  facile  apparet.  A vero 
nihil  habet  nisi  ultima  duo  verba  „senatus  faciat“.  Spaldingius, 
quia  in  Bn  sic  scriptum  esse  putavit:  „senatus  senatui  an  se- 

natus^^,  hoc  ita  emendavit  lenissima  mutatione:  „cum  senatus 
^senati’  an  ^senatus’  faciat",  quod  Bonnellus  et  Halmius  rece- 
perunt. Omnes  priores  emendationes  dignas  non  esse  quae 
respicerentur  ratus  Ritschelius'*®)  magna  quadam  fiducia  coniecit: 
„cum  senatus  ^senatus  senatui’  an  ^senati  senatu’  faciat,  incer- 
tum sit".  Sed  primum  quidem  in  optimis  tribus  codicibus  ^se- 
natus’ ante  faciat  exstat;  deinde  quamquam  Quint.  de  dativo 
quoque  loqui  potuit,  cum  utraque  forma  in  usu  esset  et  for- 
mam u littera  finitam  Caesar  (Geli.  IV,  16,  9)  legitimam  duxisset, 
tamen  vix  puto  nostrum,  cum  Iioc  loco  de  analogia  et  de  iis, 
quae  ab  ea  recedunt,  loquatur,  diversarum  declinationum  formas 
ita  iuncturum  fuisse;  neque  enim  eam  ob  rem,  quod  genetivus 
est  ^senati’  sequitur,  ut  dativus  sit  ^senatu’;  immo  in  singulis 
partibus  interrogationis  formas  eiusdam  declinationis  componen- 
das esse  puto.  Qua  de  causa  in  codicibus  SabM  ^senati  senato’ 
scriptum  esse  videtur.  Nescio  an  Quint.  si  de  dativo  loqui  vo- 
luisset, sic  scripsisset:  „cum  senatus  ^senati’  an  ^senatus’  et 
‘senatui’  an  ‘senatu’  faciat  incertum  sit?"  Libenter  igitur  mihi 
persuaserim  scriptorem  de  dativo  nihil  addidisse.  Facillima  haec 
mutatio  esset:  „cum  senatus  ‘senatuis’  an  ‘senati’  an  ‘senatus’ 
faciat  incertum  sit."  Sed  recte  Ritschelius  monet  de  forma 
‘senatuis’  cogitari  non  posse,  quia  Quintiliani  temporibus  in  usu 
non  fuerit.  Quare  Spaldingii  scriptura  mihi  probatur  et  sola 
dittographia  factum  esse  puto,  ut  in  optimis  codicibus  ‘senatui’ 
adderetur. 

Vox  ‘domus’  grammaticis  negotium  fecit,  cum  et  quartam 
et  secundam  declinationem  sequeretur.  Ex  verbis  Quintiliani 
I,  6,  5 : „comparatio  in  nominibus  ....  deprendit  ....  decli- 
nationem, ut  si  veniat  in  dubium  ‘hac  domu’  dicendum  sit  an 
‘hac  domo’  et  ‘domuum’  an  ‘domorum’,  similia  sint  ‘anus  ma- 
nus’" non  cognoscitur,  quasnam  formas  ipse  praetulerit:  sine 
dubio  omnes  in  usu  erant  (cf.  Donat  378,  33),  quamquam 
Charisius  (45,  25)  ‘domu’  et  ‘domuum’  postulat. 


«)  1.  c.  p.  606, 

5.  De  quinta  declinatione. 

Complures  casus  huius  declinationis  iam  antiquitus  obso- 
lescere coeperunt.  In  genetivo  formae  in  ^es,  ei,  e,  i’  exeuntes 
in  usu  erant^®);  quaedam  verba  ut  ^progenies’  genetivo  sing. 
(I,  6,  26)  carebant.  In  plur.  numero  bona  aetate  omnia  fere 
verba  defectiva  erant  exceptis  ‘dies’  et  ‘res’  aut  eo  omnino 
carebant.  Quintiliano  testante  (I,  6,  26)  voci  ‘spei’  genetivus 
plur.  defuit,  quod  confirmat  Prob.  (88,  11). 

Jam  de  accusativo  ‘diee’,  quae  forma  in  editionibus  IX,  4,  39 
exstat,  plura  addenda  sunt.  Dicit  Quint.:  „et  illa  Censori  Catonis 
‘diee  hanc’  aeque  m littera  in  e mollita;  quae  in  veteribus  libris 
reperta  mutare  imperiti  solent,  et  dum  librariorum  insectari  volunt 
inscientiam,  suam  confitentur.“  Ex  iis,  qui  Catoni  miram  illam  for- 
mam ‘diee, pro  ‘diem’  obtrudere  volunt,  Schneiderus^O  sic  or- 
tam esse  putat,  ut  ex  trisyllaba  ‘dieem’  Cato  m omitteret.  Similiter 
Corssenus^'^)  explicat  ex  forma  ‘diesem’  ‘dieem’  et  ex  hac  eiecto 
m ‘diee’  factam  esse.  Sed  recte  Buechelerus ^^)  monere  videtur 
trisyllabam  formam  ‘dieem’  nunquam  exstitisse  ratus  in  illo 
‘diee’  Catonem  geminatione  e litterae  ad  longam  vocalem  ex- 
primendam usum  esse.  Sed  primum  valde  dubitari  potest,  num 
Catonis  temporibus  illud  e in  ‘diem’  longum  fuerit,  deinde  lectio 
iUa  codicum  auctoritate  minime  defenditur,  cum  in  AG  scriptum 
sit  ‘dieae  hac  eque’;  in  S ‘die  et  hac  aque’;  in  M ‘dicte 
hecque’.  Deinde  mirum  est,  quod  Quint.  dicit  „et  illa  Cato- 
nis“;  quis  est  quin  his  verbis  praemissis  duo  certe  excempla 
exspectet?  Attamen  Quint.  unum  ‘diee  hanc’  attulisse  satis  ha- 
bet. Iam  vero  pergit:  „quae  in  vet.  lib.  reperta“  rursus  plu- 
ralem numerum  adhibens,  quamquam  hoc  enuntiatum  ad  solum 
Catonis  exemplum  pertinet.  Accedit,  quod  vix  Quint.  dicere 
potest  „et  illa  Cat.‘‘,  nisi,  quae  afferre  voluit,  iam  commemo- 
raverat: nam  procul  dubio  Catonis  genus  dicendi  adeo  omnibus 
notum  non  fuit.  Itaque  duo  minimum  exempla  afferenda  et 
aptissima  erant,  de  quibus  Quint.  iam  dixerat.  Quo  concesso 


^®)  Buecheler  Lat.  Deci.  p.  3.4;  Neue  I,  387. 
"9  Gr.  Lat.  II,  361.  ^2)  x)e  pron.  1,2  15. 


^9  h c.  p.  25. 

facile  in  illa  Catonis  Mice  et  facie’  incidimus,  de  quibus  I,  7, 
23  dixit;  etsi  ne  liic  quidem  codicum  scriptura  corrupta  non 
est,  tamen  Micc  et  facie’  scribendum  esse  satis  clare  cognosci- 
tur, cum  in  AMS  legatur  ^dice  et  face’  in  Bg  et  Bn:  ^ dicae 
et  faciae’.^^)  Haec  duo  exempla  nostro  quoque  loco  repetenda 
esse,  cum  Bergkius  ■ cognosceret^^),  scripsit  IX,  4,  39:  „et  illa 
Censorii  Catonis  ^dicee  faciee’,  aeque  M littera  in  E mollita^ 
et  I,  7,  23:  „dicee  et  faciee.“  Bergkii  sententia  eo  adiuvatur, 
quod  paulo  post  Quint.  de  m littera  dicit:  „atqui  eadem  illa 
littera,  quotiens  ultima  est  et  vocalem  verbi  sequentis  ita  con- 
tingit, ut  in  eam  transire  possit,  etiamsi  scribitur,  tamen  parum 
exprimitur,  ut  ^multum  ille’  et  ^quantum  erat’,  adeo  ut  paene 
cuiusdam  novae  litterae  sonum  reddat^^  Nam  hoc  argu- 
mentum Quint  afferre  potuit,  ut  demonstraret,  quo  iure  Cato 
Micee’  pro  ‘dicem’  scriberet.  Cato  enim  e littera  illum  paene 
novae  litterae  sonum  fortasse  expressisse  sibi  videbatur.  Si  vero 
Bergkii  coniectura  recta  est,  certe  ‘aeque’  delendum,  cum  Quint 
antea  non  de  s mollita,  sed  de  s eiecta  locutus  sit  et  appareat, 
si  ‘dicee  facieeque’  scribimus,  illud  ‘aeque’  in  codd.  nihil 
auctoritatis  habere,  cum  ‘facie  eque’  in  ‘facieeque’  coniungantur. 
Sed  Bergkii  coniectura  recepta  difficultates  quaedam  remanent 
Quint  enim  hoc  loco  inde  a § 33  de  evitanda  asperitate  ora- 
tionis dicit,  quae  fiat  iunctura  verborum,  ac  primum  quidem  de 
vocalium  concursu,  de  hiatu  et  synaloephe;  tum  inde  a verbis: 
„Ceterum  consonantes  quoque“  sqq.  de  consonarum  concursu 
quaerit  Ad  hanc  asperitatem  vitandam  Lucilius  et  alii  in  versu 
s litteram  eiecerunt;  ut  ‘Aeserninu’  fuit’  et  ‘dignu’  locoque’ 
et  ob  eandem  rem,  ait  Quint,  dictum  esse  ‘belligerare  pomeri- 
diem’  et  a Catone  ‘dicee  faciee’  m littera  in  e mollita.  Hoc 
tolerari  nequit,  cum  Quint  hoc  quoque  loco  de  eicienda  m 
littera  loqui  debeat,  non  de  mollienda.  Accedit  quod  Festus^®) 
quoque  auctore  Verrio  Flacco  tales  formas  apud  Catonem  in- 
ventas esse  tradidit,  ut  ‘attinge,  dice,  ostende,  recipie’  pro  ‘at- 
tingam’ etc.  Quare  non  dubito,  quin  Ribbeckius®')  recte  scrip- 


'^9  Quintii,  ed.  Halm  II  p.  367.  Symbol,  p.  153. 

Cat  ed.  Jord.  p.  90;  Corss.  1,2  267. 

Mus.  Rh.  1870  p.  428. 

serit  ^dice  facieque’.  In  ceteris  vero  Ribbeckio  non  assentior 
scribenti:  ,/dice  facieque’  A littera  in  E mollita“.  Praeterea 
postea  M inserere  cogitur:  „atqui  eadem  illa  (M)  littera^  etc. 
Primum  propter  hoc  ^ eadem’  paene  necesse  esse  videtur  m 
litteram  antea  ab  Quint.  nominatim  commemoratam  esse ; deinde 
illud  1.  in  E mollita’  mihi  displicet:  possunt  ex  doctrina 
Quintiliani  consonantes  in  alias  molliri,  ut  c et  g in  t et  d 
(I,  11,  5);  potest  ^ab’  syllaba  in  ^abversa’  in  ‘a’  molliri  (XII, 
10,  32),  sed  talem  mutationem  ut  Mice’  pro  ^dica’  Quintii, 
immutationem  appellat  (I,  5,  10.  12).  Itaque  facillima  mutatione 
rectius  sic  scribi  puto:  „Mice  facieque’  m littera  emollita^,  quod 
dici  posse  mihi  videtur  coli.  XII,  10,  32. 


C. 

De  uomiuibus  uuuieralibus. 

B 

‘Duo’  et  ‘tres’  in  neutro  genere  ‘duo’  et  ‘tria’  dicuntur 
et  formas  ‘dua’  et  ‘tre’  Quint.  vitiosas  et  barbaras  appellat 
(I,  5,  Id/ 15);  sed  formulae  ‘duapondo’  et  ‘trepondo’,  quae  sine 
dubio  ex  communi  sermone  in  scriptorum  usum  transierunt, 
eodem  testante  ab  omnibus  atque  Messala  auctore  recte  usur- 
pabantur. Hoc  loco  in  codd.  scriptum  est:  „nam  et  ‘dua’  et 
‘tre’  et  ‘pondo’  diversorum  generum  sunt  barbarismi,  at  ‘dua- 
pondo’ et  ‘trepondo’  usque  ad  nostram  aetatem  dictum  est.“ 
Omnibus  circumspectis  persuadere  mihi  non  possum  illud  ‘et 
pondo’  locum  hic  habere,  sed  Spaldingio  assentior  haec  verba 
delenda  esse. 


D. 

De  adyerbiis. 

Praeter  propria  adverbia  substantiva  quoque  interdum  ad- 
verbiorum officio  funguntur,  ut  ‘diu’  et  ‘noctu’,  quae  Quint. 
I,  4,  29  vocabula  in  adverbium  transeuntia  appellat. 

E. 

De  verbis. 

Quid  sit  verbum  brevissime  Donatus  p.  381  K definit:  „ver- 
bum  est  pars  orationis  cum  tempore  et  persona  sine  casu  aut 
agere  aliquid  aut  pati  aut  neutrum  significai/s“. 

Declinatione  verbi  singula  accidentia  oriuntur,  ex  quibus 
natura  eius  intellegitur.  Haec  accidentia  nosse  litterarii  paene 
ludi  et  trivialis  scientiae  est  (I,  4,  27);  enumerat  Quiut.  (I,  4,  27 ; 
1,  5,  41)  haec:  genera,  tempora,  personas,  modos,  numeros; 
grammatici  velut  Donatus  p.  381  his  adiciunt  ^coniugationem’ 
et  ^figuram’. 

Primum  quae  genera  verbi  Quint.  intellexerit,  non  dicit;  a 
grammaticis  ut  a Donato  p.  383,  1 et  Diomede  (336  K)  quin- 
que distinguuntur:  activa,  passiva,  neutra  (i.  e.  intransitiva  ve- 
luti  ^sto  curro’),  deponentia,  communia  i.  e.  quae  r littera  ter- 
minantur et  in  duas  formas  cadunt  patientis  et  agentis  ut  ^cri- 
minor te’  et  ‘criminor  a te’. 

Passivi  generis  Quintiliani  sententia  tres  modi  sunt  (I,  4, 
28):  primum  verum  passivum  verbi  transitivi  est,  ut  in  illo 
Vergiliano  exemplo  (Ecl.  I,  11):  „totis  usque  adeo  turbatur 
agris“;  deinde  in  forma  passiva  significatio  quoque  reflexiva 
inest,  ut  apud  Vergilium  (Aeu.  X,  1):  „panditur  interea  domus 
omnipotentis  01ympi“.  In  prosa  oratione  pauca  verba  hanc 
significationem  reflexivam  habuerunt  ut  ‘lavari,  tonderi’,  sed 
‘velli’  Quintiliano  reprehensione  carere  non  videbatur  (1, 6,  44). 
Denique  quaedam  verba,  quae  fere  intransitiva  sunt,  accu- 
sativum ferre  possunt  eamque  ob  rem  passivo  quoque  genere 
dicuntur,  ut  ‘urbs  habitatur’,  ‘campus  carritur’,  ‘mare  naviga- 
tur’; sed  quae  semper  intransitiva  sunt  in  passivo  tertiam  modo 
personam  neutrius  generis  habent,  ut  ‘itur’,  nam  quod  initium, 
inquit  Quint.  I,  4,  28,  eius  invenias?  Tanquam  simile  huic  ibi- 
dem ‘fletur’  comparat 

Ex  temporibus  deinde  commemorantur  praesens  et  praete- 
ritum (IX,  3,  1 1 ; I,  6,  26).  Distributio  grammaticorum  simpli- 

cissima  est;  dicit  Donatus  p.  384,  10:  „tempora  verbis  accidunt 
tria,  praesens  praeteritum  et  futurum  ....  sed  praeteriti  tem- 
poris differentiae  sunt  tres:  ^imperfecta  perfecta  plusquamper- 
fecta’. 

Personae  verbi  in  utroque  numero  prima,  secunda,  tertia 
sunt  (1,  4,  27.29;  I,  5,  45;  I,  6,  15). 

Modos  verbi  Quint.  sex  statuii,  (I,  4,  27;  I,  5,  41);  alii,  ut 
ipse  ait,  octo;  quos  intellexerit  ex  iis,  quae  ipse  tradit,  diiudicari 
non  potest,  cum  duos  tantum  nominatim  afferat:  indicativum 
(I,  6,  27)  sive  ^fatendi  modum’,  qui  ^finitivus’  quoque  sive 
^pronuntiativus’  ab  aliis  appellatur  et  ‘coniunctivum’  (IX,  3,  11), 
quem  alii  subiunctivum  vocant.  Sed  ex  Charisio  et  Diomede 
satis  certo  cognoscitur,  quos  modos  Palaemon  statuerit;  eosdem 
sine  dubio  Quint.  intellexit.  Charisium  et  Diomedem  permulta 
ex  Palaemone  petiisse  Keilius  in  praef.  p.  49  ostendit;  idem 
p.  51  dicit:  „certo  ea,  quae  et  in  fine  eius  libri  (apud  Charis.) 
2G2,  25  sqq.  et  copiosius  apud  Diomedem  388,  10  sqq.  de 
qualitatibus  Latini  sermonis  vel  de  coniunctione  temporum 
scripta  sunt,  ab  hoc  (Palaemone)  translata  esse  constat.^ 

Illis  vero  quos  attuli  locis  Charisii  et  Diomedis  a Palae- 
mone quinque  modi  commemorantur:  finitivus,  subiunctivus,  op- 
tativus, imperativus,  infinitivus.  In  his  modis  omnes  grammatici 
consentiunt,  quare  dubium  non  est,  quin  etiam  Quint.  hos  in- 
tellexerit. Sed  quaeritur  quem  sextum  putaverit.  Charisius 
168,  2 (cf.  exc.  Char.  562,  21)  septem  enumerat:  „modi  sunt 
septem:  indicativus  imperativus,  promissivus,  optativus,  coniunc- 
tivus,  perpetuus,  impersonalis.  Eosdem  Donatus  381  K discer- 
nit. Diomedes  vero  338,  6 dicit:  „modos  quinque  esse  omnes 
fere  grammatici  consentiunt;  nam  qui  sex  voluerunt  vario  in- 
dicio alii  ^promissivum’,  quidam  impersonalem  coniungunt;  qui 
septem  utrumque  prioribus  adiciunt;  qui  amplius,  percontativum 
adsumunt;  qui  novem  subiunctivum  a coniunctis  separant;  qui 
decem,  etiam  adhortativum  adscribunt.“  Meo  indicio  iam  ex 
eo,  quod  impersonalis  ab  omnibus  in  fine  enumeratur,  apparet 
hunc  modum  post  ^promissivum’  demum  distinctum  esse;  iam 
vero  artificiosius  esse  videtur  impersonalem  qum  promissivum 
discernere:  quare  non  dubito,  quin  Quint.  sextum  modum  in- 
tellexerit promissivum,  non  impersonalem. 

Numeros  denique  sermonis  Latini  Quint.  duos  agnovit, 
singularem  et  pluralem,  (I,  5,  42),  praeter  quos  Graeci  dualem 
habent.  Vituperat  Quint.  eos,  qui  Latinae  quoque  linguae  dua- 
lem adiciebant:  nam  cum  tertia  persona  plur.  perf.  duas  formas 
haberet  ‘ere’  et  ‘erunt’  syllabis  finitas  fuerunt,  qui  tales  for- 
mas ut  ‘scripsere,  legere’  dualem  putarent.  Inter  quos  Anto- 
nium Rufum  Quint.  affert,  qui  hoc  argumento  praecipue  usus 
est  ad  sententiam  suam  confirmandam,  quod  praeco  post  habitas 
a patrono  utriusque  litigantis  in  causis  orationes  pronuntiare 
solebat:  „dixere“.  Sed  Quint.  hanc  formam  recte  pluralem  ducit 
ratus  ‘erunt’  in  ‘ere’  evitandae  asperitatis  gratia  mollitum  esse 
eam  ob  rem,  quod  hic, numerus  dualis,  qui  dicitur,  in  illa  una 
forma  perfecti  temporis  servatus  sit,  cum  apud  Graecos  et  in 
verbi  tota  fere  ratione  et  in  nominibus  deprendatur  et  sic  quo- 
que rarissimus  sit  eius  usus.  Deinde  apud  Romanum  neminem 
hanc  observationem  reperiri,  quin  talia,  ut  ‘devenere  locos’ 
(Verg.  Aen.  I,  369)  et  ‘conticuere  omnes’  (Aen.  II,  1)  et  ‘con- 
sedere duces’  (Ovid.  met.  XIII,  1)  aperte  docere  hac  forma 
pluralem  significari,  cum  omnibus  his  locis  plures  duobus 
significentur.  lam  vero  illud  ‘dixere’  non  solum  de  duobus, 
sed  etiam  de  pluribus  patronis  praeconem  pronuntiare.  Livium 
quoque  confirmare  ‘scripsere’  et  talia  pluralia  esse,  cum  dicat 
(I,  12)  ‘tenuere  arcem  Sabini’  et  ‘in  adversum  Romani  subiere’. 
Denique  certissimum  auctorem  Ciceronem  Quint.  affert,  quippe 
qui  in  oratore  (47,  157)  formam  ‘scripsere’  non  reprehenderit, 
sed  ‘scripserunt’  verius  esse  senserit  (I,  5,  41/44).  Illud  pro- 
cul dubio  recte  putat  Quint.  formam  ‘ere’  ex  ‘erunt’  ortam 
esse,  sed  quando  hoc  factum  sit,  non  constat,  cum  iam  in  an- 
tiquissimis inscriptionibus  formae  ‘censuere  consuluere’  inveni- 
antur. Antiquissima  forma  in  ‘eront’  cecidit,  quod  tradit  Quint. 
I,  4,  16,  quo  loco  antiquas  formas  ‘dederont  probaveront’ 
commemorat.  ^^) 

In  natura  multorum  verborum  est,  et  quae  facimus  passiva 
forma  dicere,  ut  ‘arbitror  suspicor’  (IX,  3,  7)  (haec  grammatici 
posteriores  deponentia  nominaverunt)  et  contra  activa,  quae 
patimur  ut  ‘vapulo’.  Quid  quod  Quintiliano  testante  pleraque 


*®)  Corss.  P ISS  sqq.j  Neue  II,  294  sqq. 

et  activa  et  passiva  forma  dicuntur?  velut  ^luxuriatur  luxuriat, 
fluctuatur  fluctuat,  adsentior  adsentio’.  ^Adsentio’  Sisenna 
primus  usus  est,^^)  quem  multi  secuti  sunt  (I,  5,  13/14). 

Permulta  verba  quae  et  deponentia  et  activa  apud  Latinos 
erant  a grammaticis  enumerantur:  itaque  mirum  non  esse  Quint. 
dicit,  quod  Cicero  ^fabricari’  quoque  (pro  Rab.  Post.  3,  7)  et 
^poeniri’  (pro  Mil.  XIII,  33)  activa  significatione  utatur.  Haec 
igitur  verba  Quint.  activa  putavit,  itaque  ipse  semper  Habribare’ 
usurpat.  Sed  deponens  Habricor’  saepissime,  interdum  ^punior’ 
quoque  invenitur.  ^®)  Quoruudam  verborum  participia  perf.  non 
passivam,  sed  activam  vim’  habent,  ut  ^pransus  potus’  (I,  4,  29). 
cf.  Varr.  ap.  Geli.  II,  25,  7 Charis.  262,  15;  Diomed.  402,  4; 
Prisc.  I,  483,  21;  565,  26. 

Quaedam  verba  (impersonalia)  tertiae  demum  personae  figura 
dicuntur,  ut  Hicet  piget’  (I,  4,  29). 

Participium,  cum  genus,  casus,  numerum  ut  substantivum 
sed  etiam  tempus  ut  verbum  haberet  (I,  5,  47),  partem  orationis 
grammatici  indicaverunt  (I,  4,  19). 

Cum  verbo  tales  formae  coniungendae  sunt,  ut  ^ dictu  factu’, 
quae,  cum  participiis  similes  sint, participialia  nominantur;  (1, 4, 29). 
Quint.  haec  cum  illis  adverbiis,  quae  proprie  substantiva  sint, 
ut  Miu  noctu’  confert  dicens  illa  simile  quiddam  his  pati* 
Eadem  et  aliorum  et  Plinii  sententia  erat,  qui  Charisio  auctore 
(175,  27;  187,  21)  formas  ^docendi  docendo  docendum’  ad- 
verbia qualitatis  appellabat.  Sine  dubio  Quint.  ^participialia’ 
non  solum  Mictu’  et  Mictum’  nominat,  sed  ut  grammatici  for- 
mas gerundii  eodem  nomine  significavit:  grammaticos  omnes  has 
formas  sive  ^participialia’  sive  ‘supina’  sive  ‘gerundia’  appellare 
satis  notum  est.  (cf.  Diomed.  342,  5.9;  Prisc.  I,  409,  5;  Cledon. 
17,  25;  Pompei.  217,  27.) 

Neque  vero  omnia  verba  totum  declinationis  ordinem  ferunt 
(I,  4,  29);  haec  defectiva  aut  singulis  formis  carere  possunt  aut 
supino  praecipue  et  participiis  perfecti  eamque  ob  rem  praete- 
ritis quoque  passivi,  qualia  sunt  ‘quire’  et  ‘ruere’  (I,  6,  26). 
Nonnulla  ex  his,  quae  perfecto  activi  quoque  carent,  eiusdem 


59}  Neue  II,  200. 


60)  id  II,  253. 

significationis  verborum  perfecta  usurpant,  ut  ^fero  tuli’  (1,4,29; 
I,  6,  26),  „cuiuB  praeteritum  perfectum  et  ulterius  non  invenitur." 

Aliud  exemplum  est  ^pepigi’,  cuius  praesens  ^pago’  vel 
^ pango’  Quintiliani  aetate  in  usu  non  erat;  tradit  enim  I,  6,  10/11 
se  a quibusdam  vituperatum  esse,  quod  ipse  — ut  multi  alii  — 
^pepigi’  ea  significatione  qua  ‘pactus  sum’  usurpaverit,  quam- 
quam praesens  ‘paciscor’  esset;  sed  ex  XII  tabulis  se  verbum 
‘pagendi’  attulisse,  ex  quo  recte  ‘pepipi’  formaretur. 

lam  ad  singula  transeamus.  lam  Donati  temporibus  quattuor 
coniugationes  a quibusdam  discernebantur,  quamquam  ille  gram- 
maticus (p.  359,  12)  tres  statuit:  quam  nos  quartam  dicimus, 
ille  alteram  speciem  tertiae  appellat  p.  382.  Cum  Donato  con- 
sentiunt Diom.  331,  31;  Comin.  ap.  Charis.  175,  29.  Prob.  33, 
15  et  158,  18;  Serv.  comm.  in  Don.  413,  14  Pomp.  222,  15 
Consent.  380,  30  Phoc.  430,  21;  Palaem.  543,  6 K.  Quattuor 
vero  coniugationes  constituunt  Prisc.  I,  442,  18  H.  Charis- 
168,  3 cf.  exc.  Charis,  p.  563,  6 K.  Cledon.  16,  29;  18,  9 
(cf.  17,  6);  Macrob.  exc.  634,  11  K. 

Quot  Quint.  usus  sit  certo  cognosci  non  potest,  sed  veri- 
simile est  eum  tres  statuisse,  cum  quattuor  ab  inferioribus  de. 
mum  grammaticis  distinctae  esse  videantur. 

Ex  prima  positione  i.  e.  ex  prima  persona  praesentis  non 
semper  conici  potest,  quomodo  verba  mutentur,  ut  ‘secat  secuit, 
lavo  lautus,  cado  cecidi’  (I,  4,  13).  Quam  varie  perfectum 
formetur,  quamquam  praesens  omnium  in  o cadit,  demonstrant: 
‘cado  cecidi,  spondeo  spopondi,  pingo  pinxi,  lego  legi,  pono 
posui,  frango  fregi,  laudo  laudavi’  (I,  6,  15).  quin  etiam  eadem 
praesentia  in  diversos  flexus  eunt,  ut  volo  ‘volui’  et  ‘vo- 
lavi’ (I,  6,  15). 

Ea  autem  verba  quae  e et  o litteris  in  indicativo  praesentis 
terminantur,  si  in  infinitivo  e litteram  in  paenultima  accipiunt 
— hoc  adiecto  excluduntur  verba  ut  ‘creo  meo’  — utique  hanc 
e productam  habent,  ut  ‘prandeo  pendeo  spondeo,  prandere 
pendere’  spondere.  At  quae  o solam  habent,  dummodo  per 
eandem  litteram  e in  infinitivo  exeant,  brevia  fiunt,  iit  ‘lego 
dico  curro,  legere  dicere  currere’.  Itaque  Quint.  vituperat, 
quod  quidam  antiq;uos  secuti  ‘fervere’  dixerunt  pro  ‘fervere’,  cum 
praesens  semper  esset  ‘ferveo’.  Satis  notum  est  plurima  verba 

diversas  coniugationes  sequi i^ter  quae  ^ferveo’  erat,  quod 
saepe  apud  veteres  Latinos  secundum  tertiam  coniugationem 
flectitur. quamquam  Lucilius  quoque  eruditissimus  in 
versu:  „fervit  aqua  et  fervet:  fervit  nunc,  fervet  ad  annum‘‘ 
futurum  huius  verbi  (fervet)  secundum  tertiam  coniugationem 
formavit,  tamen  vitiosum  Quint.  hoc  putat,  cum  comparatio  do- 
ceat formam  ^fervit’  illi  ‘servit’  similem  esse;  itaque  iis,  qui 
‘fervit’  dicant,  in  infinitivo  non  ‘fervere’,  sed  ut  ‘servire’  sic 
‘fervire’  dicendum  esse  (I,  6,  7/9). 

Alia  verba  in  perfecto  duplices  formas  habent,  ut  emico 
‘emicavi’  et  ‘emicui’;  Quintiliani  aetate  ‘emicui’  in  usu  erat, 
nam  ‘emicavi’  non  usurpasse  ait  (I,  6,  17),  nisi  eos,  qui  ana- 
logiae molestissima  perversitate  inhaererent. 

In  passivo  secunda  persona  sing.  ‘ris’  vel  ‘re’  syllaba  ter- 
minatur, ut  ‘mereris’  et  ‘merere’;  ‘re’  ex  ‘ris’  evitandae  aspe- 
ritatis gratia  mollitum  esse  Quint.  putat  (I,  5,  42),  pariter  atque 
‘ere’  ex  ‘erunt’.  Utrumque  in  omnibus  verbi  temporibus  et 
modis  promiscue  usurpabatur,  nisi  quod  ‘re’  in  indicativo  prae- 
sentis rarius  invenitur.®^)  Quintiliani  aetate  ‘ris’  terminatio 
sola  usitata  fuisse  videtur,  cum  dicat:  „ut  apud  veteres  pro 
‘male  mereris’  ‘male  merere’. 

In  perfecto  et  formis  ab  eo  derivatis  verba,  quae  ‘ivi,  avi, 
evi,  ovi’  syllabis  terminantur,  ‘vi’  et  ‘ve’  syllabam  saepissime 
eicere  nemo  nescit,  qua  de  re  accuratissime  quaesivit  Neuius.®^) 
Quintiliani  aetate  breviores  formae  — si  vi  syllabam  s gemina 
sequebatur  — usitatae  erant.  Hoc  ipse  tribus  locis  confitetur; 
I,  6,  17  iis,  qui  molestissima  diligentiae  perversitate  analogiae 
inhaereant,  ‘audivisse’  et  ‘scivisse’,  deinde  § 21  ‘conservavisse 
dicere  permittit;  denique  IX,  4,  59  explicat  rationem  poscere 
‘vitavisse’,  consuetudinem  ‘vitasse’.  Sine  dubio  haec  verba  non 
solum  ad  infinitivum  referenda  sunt,  sed  etiam  ad  ‘conserva- 
vissem’ etc.®^) 

Hic  alteram  syncopen  adicere  liceat,  quam  Quint.  IX,  3,  22 
commemorat.  Constat  enim  in  secunda  persona  numeri  sing. 
et  plur.  indic,  perf.  et  coniunct.  plusq.  et  in  infinitivo  eorum 


Neue  II,  318  sqq.  324.  63)  II,  298  sqq. 

®*)  1.  c.  II,  397/418.  Bonnell  de  gramm.  Qnint.  p.  28. 

verborum,  quorum  perfectum  in  'si’  vel  'ssi’  vel  'xi’  cadit, 
'is’  litteras  eici  posse,  quod  saepissime  fit  apud  scenicos  poetas, 
apud  Lucilium,  Varronem,  Lucretium,  Catullum,  interdum  etiam 
apud  Vergilium  in  Aeneide  et  apud  Horatium  in  sermonibus, 
apud  Ausonium  et  Silium,  quin  etiam  aliquoties  apud  Cicero- 
nem.Cum  Quint.  1.  c.  'dixti’,  quo  Cicero  usus  est  „excussa 
syllaba  figuram  in  verbo"  appellet,  has  formas  sua  aetate 
usitatas  non  fuisse  apparet. 

Quatenus  Cato  talibus  formis  ut  'dice  facie'  (cf.  p.  27  sq.) 
usus  sit,  nescimus. 

Secuuda  persona  imperativi  tertiae  coniugationis  6 littera 
terminatur  exceptis  — ut  'fer’  omittam  — 'dic,  duc,  fac’.  Re- 
prehendit Quint.  ^eos  (I,  6,21),  qui  analogiae  indulgentes  'dice’ 
et  'face’  dicere  volebant,  quamquam  in  hac  re  a veteribus 
scriptoribus  adiuvantur:  Diomedes  enim  (p.  349,  29  cf.  Charis. 
256,  24)  tradit:  „apud  veteres  salva  est  regula;  ....  dixerunt 
'face,  dice,  duce’."  Sed  breviores  quoque  formas  apud  anti- 
quissimos invenimus.®") 

Imperativus  secundae  coniugationis  productam  e habet,  sed 
cum  apud  alios  poetas  tum  apud  scenicos  in  multis  verbis  e 
corripitur  ut  'cave,  mane,  vale  etc. ®®)  In  uno  verbo  e correpta 
etiam  in  communi  sermone  dicebatur,  dico  formulam  illam  salu- 
tandi 'ave’,  quam  Quintiliani  aetate  'have’  pronuntiare  consue- 
tudo erat  {I,  6,  21). 


«<^)  Neue  U,  418  sqq.  Neue  II,  336  sqq. 

®®)  id.  II  333;  Corss.  de  pron.  11,2  472. 


Y I T A. 


Fridericiis  Boettner  natus  sum  die  XII  m.  Octobr.  anni 
h.  s.  LII  Seehusis,  in  urbe  Palaeomarchica,  patre  Francisco, 
matre  Augusta  e gente  Wilke,  quos  mortuos  lugeo.  Fidem 
profiteor  evangelicam.  Postquam  patriae  urbis  scholam  ab- 
solvi, inde  ab  a.  li.  s.  LXVII  in  gymnasio  Seehusano  paulo 
ante  condito  institutus  sum.  Autumnali  tempore  a.  li.  s.  LXXIII 
maturitatis  testimonium  adeptus  Halis  Saxonum  per  septem 
semestria  studiis  philologicis  et  historicis  operam  dedi.  Do- 
cuerunt me  praecipue:  Bernhardy,  Dittenbe rger,  Droy- 
sen,  Duemmler,  Erdmann,  Haym,  Hiller,  Keil,  Kirch- 
hoff,  Kramer,  Schum,  Zacher.  In  seminarium  philologicum 
receptus  per  duo  semestria  sodalis  ordinarius,  deinde  per 
annum  senior  fui.  Praeterea  Keilius  benigne  permisit,  ut  so- 
cietati philologicae,  et  Duemmlerus,  ut  exercitationibus  histo- 
ricis per  binos  annos  interessem.  Quibus  viris  cum  omnibus 
tum  Keilio  optime  de  me  merito  gratias  ago  quam  maximas. 


THESES, 


I. 

Propertii  versus  III,  32,  39  sq.  scribendi  sunt: 
Amphiaraeae  non  prosint  fata  quadrigae, 
Aut  Capanei  magno  grata  ruina  Jovi. 


II. 

Propertii  versus  IV,  21,  25  sq. 

Illic  vel  studiis  animum  emendare  Platonis 
Incipiam  aut  hortis,  docte  Epicure,  tuis, 
spurii  sunt. 


III. 

Quintii.  IX,  3,  1 scribendum  est: 

ut  ‘hac  re  invidere’,  non  ut  omnes  veteres  et  Cicero 
praecipue  ‘huic  rei’. 


IV. 

Aristoph.  Thesmoph.  versus  833 

ra^iaQxov  ^ 6XQaT7]y6v,  Xafi^dveiv  riva 

et  837 

XQLi^QaQxov  jtovrjQov  ^ xv^€QV7]Tfjv  xaxov 
retinendi  sunt. 


V. 

Lucilius  poeta  anno  a.  u.  c.  574  (180  a.  Chr.)  natus  est. 


VI. 

Camerarius  Friderico,  electori  Palatino,  auctor  non  fuit, 
ut  Bohemiae  coronam  acciperet. 


